
ÎNDRUMĂRI  PEDAGOGICE 

PENTRU  CATEHIZAREA  ÎN  ŞCOLILE  PRIMARE. 

După  tratative,  remonstraţiuni  şi  memorii  de 
ani  de  zile  Biserica  a  obţinut  dela  stat  recunoaşterea 
postulatului  de  a-şi  creşte  „mieluşeii",  pe  care  Mân¬ 
tuitorul  Hristos  i-a  dat  în  grija  slujitorilor  Ei. 

De  aceea  în  acest  studiu  voi  încerca  să  dau 
câteva  desluşiri  asupra  mijloacelor  celor  mai  nime¬ 
rite  pentru  realizarea  unui  învăţământ  religios  rodnic 
în  şcoalele  noastre  primare. 

Cum  însă  cele  mai  bune  mijloace  didactice  sunt, 
după  un  principiu  pe  care  l-aş  putea  numi  axio¬ 
matic,  cele  cari  sunt  în  mai  deplină  concordanţă  sau 
armonie  cu  firea  copiilor,  vom  face  întâi  o  plimbare 
fugitivă  prin  domeniul  psihologiei  infantile,  studiind 
firea  copiilor,  în  genere,  şi  manifestările  sentimen¬ 
tului  şi  reprezentărilor  lor  religioase  în  special.  Pe 
urmă,  lesne  va  fi  să  găsim  mijloacele  de  a  armo¬ 
niza  învăţământul  religios  cu  firea  copilărească. 

Recerinţele  sufleteşti  ale  copilului  diferă  mult 
de  acelea  ale  adultului.  Una  e  psihologia  adultului 
şi  cu  totul  alta  e  a  copilului.  Concluziile  observărilor 
psihologice  asupra  oamenilor  maturi  nu  pot  fi  trans¬ 
plantate  aidoma  în  câmpul  psihologiei  infantile  şi  al 
pedagogiei  şi  didacticei.  Psihologia  infantilă,  adecă 

genetică,  nu  cea  generală,  este  cheia  de  boltă  a 
pedagogiei  şi  didacticei.  Numai  psihologia  religioasă 
genetică  poate  duce  la  o  întemeiere  raţională  a  unei 
metode  de  educaţie  şi  instrucţie. 

In  timpul  din  urmă  s’a  lucrat  foarte  mult  pentru 
clarificarea  acestei  probleme.  Psihologia  infantilă 
şi-a  îndreptat  cercetările  sale  şi  spre  latura  reli¬ 
gioasă  a  vieţii  sufleteşti.  Ca  să  putem  înţelege  mai 
uşor  rezultatul  cercetărilor  psihologice,  le  grupăm 
în  jurul  întrebărilor:  1.  Ce  experienţe  îşi  câştigă 
copilul  despre  Dumnezeu,  în  urma  influenţei  me¬ 
diului  natural  şi  a  mediului  social?  2.  Cum  îşi  re¬ 
prezintă  copilul  lumea  cerească,  pe  Dumnezeu,  pe 
îngeri,  evenimentele  despre  cari  i  se  vorbeşte  în 
istorioarele  biblice?  Ce  întrebări  se  pot  ivi  în  viaţa 
religioasă  a  copilului  şi  cum  le  rezolvă  el? 

Teologul  german  Niebergall  în  tratatul  său: 
„Religia  copilului11  scrie  următoarele:  „Copiii  abia 
se  ridică  deasupra  naturii,  de  aceea  sunt  foarte  sen- 
suali;  înţeleg  uşor  cele  accesibile  simţurilor;  au 
fantazie  vie,  deci  le  plac  minunile  şi  poveştile. 
Viaţa  lor  sentimentală  este  puternică,  înclinată  spre 
plăceri.  Se  simt  foarte  nesiguri,  reclamă  ajutor, 
sprijin.  Au  simţ  pentru  adevăr,  dar  şi  pentru  min¬ 
ciună,  încăpăţinare,  egoism.  Sunt  supuşi  faţă  de  auto¬ 
ritatea  externă.  Voinţa  lor  este  spontană,  instinc¬ 
tivă  “.  Din  acestea  deduce  el,  că  fantazia  copiilor  este 
favorabilă  pentru  tablourile  unei  lumi  transcenden¬ 
tale.  Ei  însufleţesc  bucuros  în  mod  animistic  lumea 
neînsufleţită.  Viaţa  lor  afectivă,  simţul  lor  de  stimă, 
de  intuiţie,  puterea  lor  de  imaginare  sunt  foarte  po¬ 
trivite  pentru  religie.  Educatorul  poate  conta  liniştit 
cu  faptul,  că  religia  este  sădită  în  inima  omului  şi 
aşteaptă  numai  să  fie  deşteptată.  Dumnezeu  este 
pentru  copii  marele  patron,  păzitor,  apărător  şi  hră¬ 
nitor.  Religia  legii  —  zice  mai  departe  renumitul 
teolog  —  este  foarte  potrivită  pentru  copii.  Aceasta 
este  religia  originală,  naturală  copilărească,  cu  o 
evlavie  naivă,  afectivă,  egoistă  şi  îmbrăcată  în  haina 
pestriţă  a  minunilor,  cu  toată  frumuseţea  naivităţii 

copilăreşti.  Datorinţa  noastră  este  numai  aceea,  să 
altoim  în  aceasta  religie  naturală-copilărească  re¬ 
ligia  Mântuitorului.  E  însă  absolut  necesar,  să  ră¬ 
mână,  să  se  păstreze  principiile  religiei  copilăreşti 
şi  să  formeze  acel  fundament,  pe  care  să  se  zidească 
religia  spirituală. 

Afirmările  teologului  Niebergall  sunt  întregite 
de  rezultatele  cercetărilor  în  domeniul  psihologiei 
religioase  pe  baza  cărora  putem  constata  faptul,  că 
la  formarea  religiei  în  sufletul  copilăresc  colabo¬ 
rează  doi  factori:  experienţa  religioasă  câştigată  în 
urma  influinţei  mediului  social  şi  natural  şi  fan- 
tazia.  Experienţa  contribue  la  trezirea  şi  desvoltarea 
sentimentului  religios,  iar  fantazia  ajută  la  obiec¬ 
tivarea  acestuia. 

în  religia  experienţei  stăpâneşte  realitatea  şi 
experienţa  proprie,  în  religia  fantaziei  domneşte 
poezia  şi  simbolul.  Prin  puterea  şi  frumuseţea  na¬ 
turii  precum  şi  prin  fenomenele  acesteia,  prin  su¬ 
perioritatea  celor  maturi,  cari  totuşi,  ca  nişte  nepu¬ 
tincioşi  se  închină  în  faţa  Celui  atotputernic,  intră 
Dumnezeu  în  viaţa  copilului.  Experienţa  religioasă 
apare  cu  o  deosebită  vioiciune  în  urma  fenomenelor 
naturale,  în  faţa  cărora  stăm  neputincioşi  şi  suntem 
siliţi  să  presupunem  existenţa  Celui  de  sus,  dela 
care  depinde  totul.  Acelaş  efect  îl  au  bucuriile  sau 
loviturile  sorţii  în  familie,  dacă  acestea  vor  fi  pri¬ 
mite  cu  mulţumire,  sau  vor  fi  suportate  cu  resem¬ 
nare  plină  de  umilinţă  în  faţa  Aceluia,  care  le-a 
trimis,  iar  nu  cu  un  spirit  răsvrătit  de  ateu.  — 
Rugăciunile  părinţilor,  dacă  acelea  sunt  rostite  cu 
o  adevărată  evlavie  şi  cu  umilinţă  neprefăcută, 
produc  de  asemenea  o  rodnică  experienţă  religioasă 
în  sufletul  copilului.  Lumea  transcendentală  se  stre¬ 
coară  pe  nesimţite  în  sufletul  copilului  în  momen¬ 
tele  de  umilinţă  —  de  altcum  neobicinuite  —  ale 
tatălui  în  faţa  Părintelui  ceresc. 

In  religia  experienţei  lucrează  în  copil  o  rea¬ 
litate  superioară,  care  pătrunde  în  mod  nemijlocit 
in  viaţa  lui  sufletească.  Pe  baza  experienţei  sale  el 

se  simte  în  absolută  atârnare  de  această  realitate 
superioară,  iar  încrederea  desăvârşită  în  Divinitate 
promovează  sentimentul  de  viaţă. 

in  religia  fantaziei  încearcă  copilul  să- şi  închipue, 
să- şi  reprezinte  pe  Dumnezeu  şi  puterea  Lui.  Ma¬ 
terialul  pentru  aceste  reprezentări  —  cari  trebue 
să  corespundă  sentimentelor  lui  religioase  —  îl  pri¬ 
meşte  copilul  din  lumea  înconjurătoare.  Aici  îi  stau 
într’ajutor  repi’ezentările  simbolice  oferite  de  gene¬ 
raţia  mai  bătrână.  Produsul  religiei  fantaziei  este 
chipul  lui  Dumnezeu,  ceriul  cum  şi-l  zugrăvesc  ei 
etc.  Ea  exercitează  o  influinţă  puternică  asupra 
vieţii.  Deoarece  creaţiunile  fantaziei  sunt  produsul 
sentimentului,  care  tinde  să  se  manifeste,  este  fi¬ 
resc  să  se  producă  o  reciprocitate  şi  anume  acti¬ 
vitatea  fantaziei  să  contribue  la  promovarea  senti¬ 
mentului  religios. 

Aceste  priviri  generale  în  sufletul  copilului  ne 
vor  ajuta  foarte  mult  la  rezolvirea  altor  probleme, 
şi  anume  Ia  alegerea  materialului  şi  la  predarea 
acestuia.  Munca  educatorului  seamănă  foarte  mult 
cu  a  grădinarului,  care  cunoscând  bine  ogorul,  ştie 
cum  să-l  lucreze,  ştie  ce  şi  cum  să  samene.  La 
fel  procedează  şi  pedagogul.  In  măsura  în  care  va 
reuşi  să  cunoască  sufletul,  va  şti  alege  materialul 
potrivit  şi  calea  cea  mai  bună  pentruca  acest  mate¬ 
rial  să-şi  ajungă  scopul. 

învăţământul  religios  trebue  să  producă  viaţă 
religioasă-morală,  trebue  să  formeze  caractere  re- 
ligioase-morale.  El  să  nu  se  mărginească  nici  când 
la  comunicarea  de  noţiuni.  Precum  lumina  din  lu¬ 
mină  se  aprinde,  aşa  să  tindă  aceasta,  ca  prin  viaţă 
să  producă  viaţă.  Viaţa  religioasă  a  fost  obiectivată 
şi  astfel  eternizată  în  opere  nepieritoare  şi  se  îm¬ 
părtăşeşte  ca  religie  obiectivă,  ca  prin  aceasta  să 
se  deştepte,  să  se  aprindă  lumina  vieţii  religioase 
subiective. 

In  învăţământul  religios  adevărat  e  vorba  deci 
de  cunoştinţe  cari  trezesc  sentimente  religioase. 
Astfel  de  sentimente  pot  fi  trezite  în  rândul  prim 

prin  istorisiri.  Din  acest  fapt  rezultă,  că  materialul 
principal  pentru  învăţământul  religios  este  cel  istoric. 
Acest  material  ofere  hrana  potrivită  pentru  cea  mai 
activă  forţă  sufletească  a  copilului,  pentru  fantazie. 

Pentru  formarea  concepţiei  de  viaţă  religioasă, 
precum  şi  pentru  adâncirea  şi  întărirea  convingerii 
serveşte  materialul  dogmatic.  Iar  cel  liric  are  scopul 
să  intensifice  sentimentul  religios. 

Alegerea  şi  împărţirea  materialului  religios  for¬ 
mează  un  capitol  vast  şi  prea  esenţial  pentru  a-1 
putea  trata  în  cadrele  înguste  ale  unei  conferinţe, 
de  aceea  rămâne  să  se  facă  un  studiu  temeinic  în 
aceasta  privinţă,  iar  pentru  a  promova  bunul  mers 
al  învăţământului  religios,  să  se  publice  o  serie  de 
lecţii  model  elaborate  în  întregime  de  cei  competenţi 
în  materie. 

In  cadrele  posibilităţii  voi  încerca  să  dau  câteva 
indigitări  cu  privire  la  felul  de  predare  a  mate¬ 
rialului  religios. 

Dintre  principiile  didactice  în  şcoala  noastră  cel 
mai  mult  respectat  este  şi  azi  acela  al  treptelor  for¬ 
male  herbartiene.  Timpul  nu-mi  permite  să  lămuresc 
acum  baza  psihologică  a  acestui  principiu.  Amintesc 
numai  atâta,  că  după  părerea  lui  Herbart  apercepţia 
înseamnă  primirea  şi  asimilarea  reprezentărilor  noi 
în  masa  celor  vechi.  Această  metodă  s’a  dovedit 
ca  un  eminent  mijloc  tehnic  pentru  comunicarea  de 
cunoştinţe.  In  cele  ce  urmează  voi  schiţa  mersul 
învăţământului  conform  acestui  principiu. 

Treptele  formale,  sunt  cinci:  Pregătirea  cu  anun¬ 
ţarea  ţintei,  predarea,  asocierea,  sistematizarea  şi 
aplicarea. 

Treapta  primă:  Pregătirea  cu  anunţarea  ţintei. 
Aici  vom  pregăti  predarea  cunoştinţelor  prin  aceea, 
că  prin  întrebări  potrivite  chemăm  în  conştiinţa  ele¬ 
vului  acele  reprezentări  ale  lui,  cari  stau  în  raport 
cu  cunoştinţele  noi,  şi  vor  servi  la  lămurirea  ace¬ 
stora.  Catihetul  va  întregi  şi  va  îndrepta  cunoştin¬ 
ţele  vechi  ale  elevului.  In  felul  acesta  vom  putea 
-evita  eventuale  obstacole  în  desfăşurarea  ideilor. 

Totodată  vom  putea  trezi  în  elev  o  aşteptare  încor¬ 
dată,  care  promovează  perceperea  cunoştinţelor  noi 
şi  vom  putea  anunţa  ţinta  formulând  subiectul  în- 
tr’un  ton  potrivit  interesului  copilăresc. 

Treapta  II.  Predarea.  Aceasta  constă  în  expu¬ 
nerea  materialului  nou,  care  trebue  prezentat  astfel, 
încât  cunoştinţele  noi  să  se  poată  uşor  asocia  şi 
contopi  cu  cele  vechi.  Pentru  răuşita  lecţiei  vom 
griji,  ca  greutatea  materialului  predat  să  nu  treacă 
peste  puterile  elevului,  să  scoatem  bine  la  iveală 
esenţialul,  ca  prin  predarea  noastră  să  îngăduim 
timp  de  asimilare,  să  nu  indispunem,  sau  plictisim 
pe  elevi. 

Treapta  IlI-a  este  asocierea,  care  are  scopul 
să  pună  în  legătură  cunoştinţele  noi  cu  cele  vechi. 
Să  formăm  legături  numai  între  idei  analoge  şi  de 
valoare,  cu  scopul  de  a  scoate  la  iveală  motivele 
esenţiale  asemănătoare.  Pe  calea  aceasta  de  aso¬ 
ciere  a  reprezentărilor  înrudite  ajungem  cu  elevii, 
la  o  judecată  generală. 

Treapta  IV-a:  Sistematizarea.  Dacă  pe  treapta 
asocierii  am  legat  cunoştinţele  noi  cu  cele  vechi  şi 
am  pătruns  înţelesul  lor  general,  în  sistematizare, 
vom  stabili  expresia  potrivită  pentru  materialul  nou 
aperceput,  îl  vom  pune  în  legătură  sistematică  cu 
materialul  noţional  mai  vechiu  şi-l  vom  imprima  te¬ 
meinic.  Cu  cât  mai  temeinic  şi-a  asimilat  elevul  ma¬ 
terialul  concret,  cu  cât  mai  multe  reprezentări  ase¬ 
mănătoare  se  asociază  la  cunoştinţele  noi  câştigate 
cu  atât  mai  uşor  va  decurge  procesul  de  abstrac¬ 
ţiune  provocat  prin  întrebări  potrivite. 

Treapta  V-a:  Aplicarea.  Ea  are  scopul,  ca  prin 
îndrumări  practice  să-l  facă  pe  elev  capabil  de  a 
afla  legătura  între  noţiunile  abstracte  şi  viaţa  prac¬ 
tică,  între  teorie  şi  practică,  între  abstract  şi  concret, 
de  a  făuri  şi  întări  legătura  între  şcoală  şi  viaţă. 

Precum  vedem  primele  patru  trepte  au  scopul 
să  ajute  pe  elev  la  asimilarea  unor  cunoştinţe  prin 
activitatea  aperceptivă  a  intelectului.  Interesul  este 
de  natură  intelectual  istă,  întrucât  urmăreşte  prelu-- 

crarea  logică  a  materialului  didactic.  Dacă  vom 
aplica  în  mod  schematic  această  metodă  în  învăţă¬ 
mântul  religios,  urmarea  naturală  va  fi  intelectuali- 
zarea  acestuia.  Religia  va  fi  considerată  în  rândul 
prim  ca  ştiinţă,  nu  ca  viaţă  propriu  religioasă» 
Factorul  secundar  devine  principal,  iar  cel  principal 
cade  pe  planul  al  doilea.  Prin  aceasta  se  va  forma 
un  obstacol  periculos  pentru  viaţa  religioasă.  Elevii 
vor  fi  îndrumaţi  în  mod  sistematic  a  privi  ca  scop 
ultim  al  învăţământului  legăturile  de  idei  şi  activi¬ 
tatea  intelectului. 

S’a  atras  adeseori  atenţia  asupra  acestui  pe¬ 
ricol.  Unde  e  vorba  de  predarea  materialului  pentru 
formarea  sufletului,  care  trebue  mai  presus  de  toate 
simţit,  vom  fi  siliţi  să  părăsim  schema  obicinuită  a 
treptelor  formale.  Ne  vom  ţinea  de  ele  în  măsura 
în  care  avem  nevoie  să  introducem  pe  elev  în  lumea 
reprezentărilor  religioase.  Dar  această  lăture  inte- 
lectualistă  trebue  întregită  cu  deşteptarea  sentimen¬ 
tului  religios-moral  şi  cu  inactivarea  voinţei  creşti¬ 
neşti,  pentrucă  sufletul  sau  conştiinţa  este  rezultanta 
funcţionării  simultane  a  trei  puteri  sufleteşti:  inteli¬ 
genţa,  sentimentul  şi  voinţa.  Catehetica  contimporană 
bazată  pe  psihologie  aplică  în  învăţământul  religios 
aşanumitele  trepte  psihologice,  cari  stau  în  desăvâr¬ 
şită  armonie  cu  principiile  pedagogice  ale  divinului 
învăţător.  Pe  această  cale  ne  vom  putea  apropia 
de  ţinta  noastră  ultimă,  de  a  împărtăşi  prin  învăţă¬ 
mântul  nostru  religios  adevărata  religie,  de  a  sădi 
în  sufletul  copiilor  sf.  Evanghelie,  nici  decum  numai 
nişte  cunoştinţe  despre  religie. 

Catehetul  trebue  să-şi  dea  silinţa,  ca  sf.  Evan¬ 
ghelie  şi  în  învăţământ  să  fie  înţeleasă  de  cătră 
elevi  ca  „veste  bună“,  veste  de  bucurie.  Acesta 
este  scopul  general  al  învăţământului  şi  pe  acesta 
să  nu-1  pierdem  nici  când  din  vedere.  Lecţia  noa¬ 
stră  să  aducă  veste  bună,  nu  numai  moralizări  sau 
teorii.  „Vestea  bună11  despre  mântuirea  pe  care 
ne-a  adus-o  nouă  Mântuitorul  nostru  Isus  Hcistos. 
De  aceea  imediat  la  începutul  învăţământului  să 

trezim  în  copii  dorul  după  mântuire,  să-i  facem  con¬ 
ştienţi,  că  în  acest  învăţământ  e  vorba  de  fericirea, 
de  însaş  viaţa  lor.  Aceasta  să  fie  pregătirea.  Să  nu 
lăsăm  pe  copii  în  credinţa,  că  ora  de  religie  ar  fi 
pentru  aceea  ca  să  înveţe  pe  din  afară  o  lege  mo¬ 
rală,  sau  o  întâmplare  din  trecut.  Nu  —  ci  imediat 
la  începutul  lecţiei  să  iasă  la  iveală  raportul  ace¬ 
steia  cu  recerinţele  vitale  ale  sufletului  copilăresc. 
Chiar  şi  unde  e  vorba  de  un  material  istoric,  să 
se  pună  acesta  în  raport  cu  prezentul,  căci  numai 
astfel  vom  primi  îndemn  de  a  tinde  spre  scopul 
urmărit. 

Pe  treapta  aceasta  de  pregătire,  de  introducere 
a  lecţiei  ne  putem  folosi  în  mod  potrivit  şi  de  aso¬ 
ciere,  făcând  legătură  între  ideile  pe  cari  le  au  elevii 
şi  între  acelea  pe  cari  dorim  să  le  comunicăm.  Prin 
întrebări  potrivite  catehetul  pune  în  legătură  mate¬ 
rialul  nou  cu  cel  din  ora  premergătoare.  La  fău¬ 
rirea  acestei  legături  să  grijim  însă,  ca  nu  cumva 
prin  prea  multe  şi  nepotrivite  întrebări  să  ne  abatem 
dela  scopul  adevărat  al  pregătirii,  dela  trezirea  sen¬ 
timentului  religios.  Dacă  am  reuşit  să  spunem  noul 
material  în  legătură  vitală  cu  elevul,  atunci  lecţia 
îşi  va  ajunge  ţinta.  Deci  în  lecţia  mea  să  nu  se 
pară  că  vorbesc  exclusiv  „despre  samarineanul  mi- 
lostiv“  pentru  a  face  elevilor  cunoscută  o  întâm¬ 
plare,  care  trebue  să-mi  servească  numai  ca  mijloc 
pentru  scopul  adevărat.  Scopul  adevărat  este  de  a 
arăta  elevilor  ce  faptă  frumoasă  este  milostenia. 

După  pregătire  urmează  expunerea,  care  va 
arunca  lumina  necesară  asupra  subiectului,  ca  să 
fie  pătruns  mai  uşor  de  elevi.  Printr’o  procedură 
psihologică  vom  putea  pune  materialul  istoric  sau 
dogmatic  într ’o  legătură  vitală  cu  dorul  trezit  al  ele¬ 
vului  şi  apercepţia  se  va  face  uşor  în  sufletul  pri¬ 
mitor.  Adevărul  vecinie  va  pătrunde  inima  fragedă 
şi  va  fi  înţeles  ca  cuvântul  lui  Dumnezeu. 

La  acest  rezultat  nu  vom  putea  ajunge  numai 
printr’o  legătură  aperceptivă  a  reprezentărilor,  ci  mai 
mult  prin  raportarea  materialului  la  recerinţa  vitală 

corespunzătoare.  Cel  mai  bun  mijloc  pentru  aceasta 
este  expunerea  intuitivă  cerută  de  activitatea  fanta- 
ziei  copilăreşti.  Pentru  a  hrăni  fantazia  copilului 
aşa  cum  aceasta  pretinde,  expunerea  materialului 
să  se  facă  printr’o  zugrăvire  minuţioasă  şi  întru 
cât  va  fi  posibil  în  formă  dialogică.  Aşa  d.  e.  în 
lecţia  „Chemarea  lui  Avram"  prelegătorul  spune 
între  altele  „şi  Avram  a  eşit  din  ţara  sa“...  Ori, 
aceste  cuvinte  spun  prea  puţin.  Pentru  mintea  co¬ 
pilului  o  astfel  de  emigrare  poate  fi  considerată 
şi  ca  o  plăcere  şi  ca  o  povară.  Ca  lecţia  să-şi 
ajungă  scopul  său  se  cere  o  zugrăvire  minunată  a 
faptului.  Catehetul  va  face  în  gând  împreună  cu 
elevii  săi  o  asemenea  călătorie.  Insă  când  soarele 
deşertului  prăjeşte,  când  văzduhul  vibrează  de  nă- 
duşală,  oameni  şi  animale  cu  spatele  încovoiate  de 
povară  înoată  prin  nisipul  arzător,  sudoarea  ustu¬ 
rătoare  şi  nisipul  spulberat  de  vânt  pătrunde  până 
în  ochi,  praful  deformează  feţele,  un  morman  de 
nisip  se  ridică  înapoia  celuilalt  fără  sfârşit.  Oamenii 
lui  Avram  se  întreabă  cu  groază:  au  nu  ne  am  ră¬ 
tăcit?  Afla-vom  apă  undeva  în  deşertul  înfierbântat? 
Au  nu  pândesc  din  apropiere  fiare  sălbatice  asupra 
noastră  ş.  a.  m.  d.  Astfel  vor  simţi  copiii  în  sufle¬ 
tele  lor  micimea  puterii  omeneşti  şi  atotputernicia 
lui  Dumnezeu  şi  vor  răsufla  uşuraţi  din  adâncul  su¬ 
fletului  lor,  când  vor  afla  despre  reuşita  călătoriei 
lui  Avram.  In  forma  aceasta  va  fi  o  urmare  firească 
a  lecţiei  convingerea,  că  numai  Dumnezeu  a  putut 
să-i  ajute,  că  numai  credinţa  în  Dumnezeu  a  dat  ace¬ 
stui  om  putere,  ca  să  ajungă  la  ţintă. 

O  altă  recerinţă  a  expunerii  intuitive  este  forma 
dialogică.  Este  o  mare  deosebire,  că  lăsăm  să  vor¬ 
bească  persoanele  istoriei  sau  comunicăm  noi  numai 
conţinutul  dialogului.  De  ex.  în  lectura  „Isus  ca 
prunc  de  12  ani".  In  această  istorie  de  pildă  prin 
cuvintele :  „Iosif  şi  Maria  l-au  căutat"  spunem  foarte 
puţin  şi  nu  silim  fantazia  copilului  să-şi  reprezinte,  să 
audă,  să  trăiască  un  asemenea  eveniment.  Insă  cu 
totul  altul  va  fi  rezultatul  dacă  istorisim  dupăcum  ur- 

mează:  „Părinţii  lui  Isus  au  călătorit  o  zi  întreagă, 
crezând  că  copilul  lor  este  împreună  cu  ceilalţi. 
Seara  la  un  han  au  ajuns  pe  rudeniile  lor  şi  le-au 
strigat  acestora  de  departe :  „Nu  aţi  văzut  pe  micul 
nostru  Isus  ?“  „Nu“,  răspunseră  aceştia,  „cu  noi  nu 
a  fost“.  „O,  Doamne",  zise  Maria  înspăimântată, 
„atunci  va  fi  rămas  în  Ierusalim.  Ce  va  fi  făcând 
singur  într’un  oraş  aşa  de  mare?  Cum  se  va  teme 
micuţul  de  el?"  Şi  s’au  hotărât  numai  decât  să  se 
întoarcă  la  Ierusalim. 

Copiii  doresc  să  intuiască,  să  vadă,  să-şi  repre¬ 
zinte,  dacă  voim  să-i  interesăm.  De  aceea  expu¬ 
nerea  sa  fie  cât  se  poate  de  clară,  sugestivă  şi  im¬ 
presionantă.  Dascălul  care  învaţă  pe  copii  să  vadă. 
va  avea  ochi  plini  de  lumină  în  faţa  lui.  „Prin  in¬ 
tuiţie  se  naşte  interesul,  care  agereşte  şi  adânceşte 
privirea.  Ochiul  intern  intuieşte  şi  meditează.  Cu 
cât  e  privirea  mai  profundă,  cu  atât  mai  rodnică 
va  fi  cugetarea",  zice  un  cugetător  german  în  afo¬ 
rismele  sale. 

Acelaş  lucru  îl  aflăm  şi  în  lumea  credinţei.  O 
singură  intuire  puternică  e  în  stare  să  schimbe  cu 
desăvârşire  viaţa  sufletească  a  omului.  Evlavia 
adevărată  şi  vie  trăieşte  din  una  sau  mai  multe  in¬ 
tuiţii.  Marele  filozof  german  V elkelt,  în  opul  său : 
„Gewissheit  und  Wahrheit"  accentuiază  importanţa 
intuiţiei,  îndeosebi  pentru  morală  şi  religie.  Credinţa 
creştină  trăieşte  din  intuirea  lui  Isus,  a  măririi  Lui 
spirituale,  a  tabloului  intern  al  fiinţei  Lui.  Credinţa 
însaş  este  o  intuiţie  spirituală.  Ceeace  va  fi  intuit 
cu  sete  internă  va  putea  trezi  viaţă. 

Cu  privire  la  următoarele  trepte  să  fim  cu 
luare  aminte,  ca  dorul  de  viaţă  religioasă  trezit 
odată  să  nu  se  înpotmolească  în  operaţiunile  inte¬ 
lectuale  speculative  ale  asocierii  şi  aprofundării. 

Pentru  a  evita  acest  neajuns  asocierea  şi  apro¬ 
fundarea  se  poate  face  în  mod  mai  satisfăcător  prin 
„apreciere",  care  constă  în  asocierea  adevărului 
nou  cu  viaţa  sufletească.  Acest  proces,  din  punct 
de  vedere  religios,  are  mai  mare  importanţă  decât 

asociaţia  reprezentărilor  după  metoda  herbartiană, 
pentrucă  persoana  a  cărei  voinţă  şi  sentiment  este 
pus  în  mişcare  prin  expunere,  prin  „apreciere"  po¬ 
trivită  primeşte  adevărul  nou  în  viaţa  internă  luând 
o  atitudine  personală  faţă  de  el. 

Bunurile  religioase :  sf.  Scriptură,  Mântuitorul, 
credinţa,  nădejdea,  dragostea,  precum  şi  întărirea  şi 
înălţarea  oferită  de  acestea  unui  suflet  zdrobit  erau 
prea  neglijate  într’un  învăţământ  religios  intelec- 
tualist. 

Numai  printr’o  apreciere  potrivită  a  acestor  bu¬ 
nuri  religioase  va  putea  înţelege  elevul,  că  în  în¬ 
văţământul  religios  nu  este  vorba  numai  de  cuno¬ 
ştinţe  religioase  şi  de  legi  bisericeşti  şi  morale,  ci 
în  rândul  prim  de  satisfacerea  recerinţelor  propriei 
vieţi  sufleteşti. 

Continuarea  aprecierii  se  face  pe  treapta  a  IV-a 
care  este  aprofundarea  în  conştiinţă.  Este  un  rezultat 
frumos,  dacă  am  ajuns  până  acolo,  ca  elevii  să  ştie 
aprecia  darurile  sfintei  Evanghelii  şi  să  vadă  in 
acelea  bunuri,  după  cari  însetează  sufletul  lor.  Şi 
aici  suntem  adeseori  ameninţaţi  de  pericolul  intelec- 
tualizării.  Pentrucă  dela  aprecierea  bunurilor  reli¬ 
gioase,  până  la  credinţa  vie,  activă  în  aceste  bunuri 
mai  este  un  drum  foarte  greu  şi  plin  de  obstacole, 
ca:  minţirea  conştiinţei,  lenevirea  internă,  contrazi¬ 
cerea  cu  Duhul  lui  Dumnezeu  care  se  apropie,  şi 
alte  primejdii,  cari  se  ridică  neîncetat  din  desbinarea 
interna  în  sufletul  omului  şi  din  cătuşile  trupeşti  în 
cari  se  află  acesta. 

De  aceea  trebue  să  întărim  şi  să  aprofundăm 
conştiinţa  valorilor  trezită  odată ;  adecă  să  trezim 
şi  să  sprijinim  în  elev  acele  îndemnuri  interne,  în 
cari  acesta  aude  cuvântul  lui  Dumnezeu  cel  milo¬ 
stiv  vorbind  în  sufletul  lui. 

Convingându-se  elevul  că  sfânta  Evanghelie  sa¬ 
tisface  propriile  recerinţe  sufleteşti,  va  putea  simţi 
şi  harul  care  se  coboară  asupra  Iui  prin  sfânta 
Evanghelie. 

Bazaţi  pe  această  convingere,  să-i  arătăm  cu 
câtă  sfinţenie  are  să  se  poarte  faţă  de  acest  har, 
căci  acela  care-1  va  pierde  din  vina  proprie,  va 
atrage  mânia  lui  Dumnezeu  asupra  sa  dispreţuind 
ajutorul  cel  mai  puternic.  Să-i  arătăm  ce  pierd  acei 
oameni,  cari  n’au  sfânta  Scriptură,  n’au  pe  Isus,  n’au 
pacea  dorită  nici  dincoace,  nici  dincolo  de  mormânt. 
Mulţi  copii  cresc  în  familii,  în  mediu  necreştin,  ateu. 
Acestora  trefaue  să  le  evidenţiăm  deosebirea  între 
viaţa  trăită  cu  Isus  şi  între  cea  fără  Isus. 

Prin  neîncetata  asemănare  a  valorilor  să  de¬ 
prindem  pe  copil  a  observa  bunurile  pe  cari  le  are 
un  creştin  adevărat  şi  de  câte  bunătăţi  nepreţuite 
este  lipsit  un  necreştin.  Astfel  se  vor  trezi  în  su¬ 
fletul  copilului  acele  necesităţi,  cari  îi  vor  părea  ca 
nişte  porunci  de  sus  şi  cari  îl  vor  sili  să  fie  tare 
în  credinţă,  fiind  vorba  de  viaţa  lui  proprie. 

Mijlocul  de  o  valoare  supremă  pentru  a  cuceri 
sufletul  copilului  în  pofida  tuturor  obstacolelor,  este 
şi  va  rămânea  privirea  spre  Isus,  spre  viaţa,  pati¬ 
mile,  moartea  şi  învierea  Lui. 

De  aceea  pe  treapta  aceasta  va  trebui  să  des- 
voltăm  un  deosebit  de  strâns  raport  între  Isus  şi 
elev.  Elevii  să  înţeleagă  că  bunul  suprem  al  vieţii 
noastre  este  un  dar  al  iubirii  Lui  faţă  de  noi.  A 
prezenta  pe  Isus  ca  pe  un  izvor  al  tuturor  bunătă¬ 
ţilor  înseamnă  a  imprima  în  inimile  fragede  chipul 
preamărit  al  lui  Isus. 

Dacă  învăţământul  religios  va  îndrepta  privirea 
elevilor,  din  mijlocul  mulţimii  de  intuiţii,  asupra  lui 
Isus,  şi  îi  va  convinge,  că  în  Evanghelia  Lui  zace 
comoara  cea  mai  scumpă  a  vieţii  omeneşti,  prin 
aceasta  va  atribui  lui  Isus  ce  I  se  cuvine  ca  unui 
cap  al  Bisericii  şi  va  contribui  la  întărirea  împără¬ 
ţiei  Lui  în  inimile  oamenilor. 

Dupăce  am  deşteptat  conştiinţa  valorii  mari  a 
sfintei  Evanghelii  şi  sentimentul  profund  al  respon¬ 
sabilităţii  în  faţa  lui  Dumnezeu,  urmează  chemarea 
la  fapte.  Omul  pătruns  de  adevărul  divin  se  simte 
dator  Lui  cu  viaţa  sa  şi  aşteaptă  să  fie  chemat  în 

slujba  Stăpânului  ceresc.  Această  chemare  urmează 
în  mod  firesc  în  procesul  de  viaţă  religioasă  pro¬ 
dusă  prin  învăţământul  de  până  acum  şi-i  formează 
o  încheiere  adevărată  acestuia. 

Deosebirea  acestei  trepte  psihologice  de  cea 
formală  schematică  este  evidentă.  In  treptele  formale 
de  obiceiu  se  face  o  îndrumare  teoretică,  o  opera¬ 
ţiune  de  noţiuni,  iar  cele  psihologice  au  ca  scop, 
să  trezească  un  impuls  de  viaţă  îndrumată  spre 
Dumnezeu  şi  împărăţia  Lui.  Această  mişcare  a  su¬ 
fletului  se  poate  ajunge  prin  rugăciune  înălţătoare, 
sau  prin  fapta  care  să  fie  realizarea  îndemnurilor 
date  în  lecţie.  Dacă  de  pildă  catehetul  a  vorbit 
despre  samarineanul  milostiv,  arătând  copiilor  ce 
faptă  frumoasă  este  milostenia,  la  sfârşitul  orei  să 
întrebe  pe  elevi:  „Care  poate  şi  care  vrea  să  meargă 
cu  mine  să  vizităm  şi  să  ajutăm  pe  prietenul  no¬ 
stru  N.  N.  care  zace  bolnav?"  Să  împreune  în  forma 
aceasta  cuvântul  cu  fapta  de  câteori  se  dă  ocazie. 

Treptele  formale  nu  le  vom  putea  dispreţui  nici 
când.  Noi  ştim  bine  că  în  învăţământ  întâlnim  ade¬ 
seori  material  care  trebue  să  fie  pătruns  şi  asimilat 
în  mod  intelectual.  In  cazuri  de  acestea  catehetul 
va  fi  silit  să  insiste  mai  mult  pe  lângă  formarea  co¬ 
rectă  a  noţiunilor,  se  va  îngriji  însă  ca  scopul  teoretic 
să  nu  primeze  în  dauna  celui  practic,  elevul  să  nu 
rămână  cu  impresia  că  scopul  ultim  al  catehizării 
a  fost  formarea  noţiunilor. 

Ca  notă  determinantă  în  învăţământul  religios 
să  stăpânească  mişcarea  sentimentului  şi  a  voinţei 
creştineşti,  ca  elevul  să  simtă  neîncetat,  că  toate  cu¬ 
noştinţele  teoretice  sunt  în  serviciul  scopului  practic, 
care  este:  „a  trăi  ca  un  bun  creştin". 

Dacă  reuşim  să  făurim  o  firească  legătură  între 
lecţiile  noastre  şi  între  viaţa  reală,  nu  ne  vom  mai 
teme  de  o  lipsă  de  claritate  noţională,  pentrucă  sf. 
Evanghelie  conţine  numai  adevăruri,  cari  au  putere 
de  viaţă  şi  sunt  strict  necesare  pentru  viaţă. 

Un  interes,  care  îşi  are  rădăcinile  sale  în  rece- 
rinţele  vieţii  personale  proprii,  va  avea  mai  mare 

valoare  şi  va  £i  mai  durabil,  decât  interesul  născut 
dintr’o  simplă  legătură  a  reprezentărilor,  cu  oricâtă 
artă  pedagogică  sar  face  aceasta.  Interesul  intelec- 
tualist  depinde  în  rândul  prim  de  arta  didactică 
a  dascălului  şi  se  stinge  îndatăce  acestuia  îi  lipseşte 
darul  de  a  produce  neîncetat  reprezentări  noi. 

Insă  un  interes,  care  este  înrădăcinat  în  dorul 
de  viaţă  personală,  va  apropia  de  sf.  Evanghelie 
pe  elev,  care  şi  în  gândurile  lui  în  mod  independent 
şi  permanent  se  va  ocupa  de  Ea.  Dorul  de  viaţa 
personală  satisfăcut  în  ora  de  religie  va  face  pe 
copil  să  îndrăgească  pentru  totdeauna  învăţătura 
Aceluia,  care  a  venit,  ca  fiecare  dintre  noi  viaţă 
să  aibă. 

Preotul  Dr.  NICOLAE  TERCHILĂ. 

ÎNVĂŢĂMÂNTUL  religios  în 
ŞCOALA  SECUNDARĂ. 

Scopul  învăţământului  religios  în  şcoala  secun¬ 
dară  este  însuşirea  de  către  elev  a  unei  culturi 
religioase  complecte  şi  formarea  personalităţii  sale 
creştine.  Nici  numai  cultura  materială,  nici  numai 
cultura  formală,  ci  armonizarea  ambelor  postulate 
ale  învăţământului  religios  într’o  cât  mai  desăvârşită 
sinteză.  In  măsura  în  care  instrucţia  se  va  înfrăţi 
şi  va  concreşte  cu  educaţia,  în  aceeaş  măsură  scopul 
învăţământului  religios  va  fi  satisfăcut  şi  formarea 
personalităţii  religioase-morale  a  elevului  va  fi 
deplin  asigurată. 

Dacă  acesta  este  scopul  învăţământului  religios, 
să  vedem  cari  ar  fi,  sau  ar  trebui  să  fie,  preocu¬ 
pările  de  instrucţie  şi  educaţie  a  profesorului  de 
religie,  atât  teoretice  cât  şi  practice,  pentruca  învă¬ 
ţământul  religios  să-şi  ajungă  acest  scop.  Programa 
analitică  a  fiecărei  clase  de  liceu  ne  arată  care 
este  materialul  religios  care  se  studiază. 

Din  cuprinsul  acestui  material  se  desprind  preo¬ 
cupările  de  căpetenie  ale  catihetului  în  predarea 
religiei,  precum  urmează: 

In  clasa  întâi  se  predau  Istorioare  Biblice  din 
Testamentul  Vechiu  şi  Nou,  precum  şi  ceva  din 
Viaţa  Mântuitorului,  —  iar  în  clasa  a  doua  Para¬ 
bolele  evanghelice. 

Acest  material  este  foarte  potrivit  pentru  mintea 
şi  sufletul  copiilor  din  clasa  întâia  şi  a  doua.  Numai 
cu  o  condiţie,  anume:  să  fie  predat  în  chip  cât  se 
poate  uşor  şi  atrăgător.  Firea  şi  imaginaţia  copi¬ 
lului  din  primele  clase  de  liceu  este  predispusă  în 

chip  special  spre  povestiri  şi  descrieri  intuitive. 
Istorioarele  biblice,  viaţa  şi  minunile  Mântuitorului, 
cadrul  oriental  şi  mistic  în  care  s’au  desfăşurat, 
puterea  divină  care  le-a  săvârşit  şi  binefacerile  pe 
care  le-au  adus  pentru  om,  sunt  tot  atâtea  semne 
şi  mijloace  cari  deschid  în  sufletul  elevului  largi 
orientări  de  gândire  şi  viaţă,  cari  satisfac  cu  priso¬ 
sinţă  setea  imaginaţiei  şi  a  inimei  sale  dornice  de 
fapte  miraculoase  şi  divine. 

In  privinţa  parabolelor,  —  mediul  social  şi  patri¬ 
arhal  din  care  au  fost  luate  subiectele  lor,  pilduirile 
lor,  poezia  şi  frumseţea  neatinsă  de  nimenea  în 
acest  gen  şi  în  aşa  măsură,  desvoltă  în  sufletul 
copilului  simţul  frumosului,  năzuinţa  intimă  spre  mai 
bine  şi  spre  mai  multă  bunătate,  îl  îndeamnă  să 
facă  şi  el  fapte  de  saraarinean,  să  evite  faptele  rele 
şi  să-şi  însuşească  virtuţi  alese,  podoabe  pentru 
suflet  şi  viaţă. 

Dacă  învăţământul  religios  în  clasa  întâia  şi  a 
doua  satisface  interesul  şi  imaginaţia  elevului  şi  dă 
cugetului  său  motive  şi  imbolduri  de  nobilare  şi 
dispoziţii  spre  fapte  creştine,  preocuparea  lui  de 
căpetenie  în  primele  două  clase  secundare,  sub 
raport  teoretic  ca  şi  practic,  este  la  înălţimea  menirii 
sale  instructive  şi  educative. 

In  clasa  a  treia  şi  a  patra,  elevii  fac  Istorie 
bisericească  universală  şi  naţională,  cu  primele  no¬ 
ţiuni  de  dogmatică  [crezul]  şi  liturgică.  Aici  deja 
învăţământul  este  mai  pretenţios  şi  mai  complicat, 
se  cer  nume  şi  date  precise  cari  reclamă  mai  multă 
atenţie  şi  osteneală  atât  din  partea  profesorului  cât 
şi  din  partea  elevului.  Nu  este  uşor  de  adaptat 
materialul  istoric  cerinţelor  spirituale  ale  elevilor 
din  clasa  a  treia  şi  a  patra  secundară.  De  aceea 
adeseori  profesorul  cade  în  ştienţifism,  în  prea  multe 
amănunte  sau  în  greşala  de-a  învăţa  „de  aici 
până  aici‘\  ceeace  depărtează  religia  de  sufletul 
elevilor.  Pentru  a  face  acest  învăţământ  istoric  inte¬ 
resant  şi  educativ,  trebue  debarasat  de  balastul  prea 
multelor  date  şi  amănunte  istorice,  cari  îngreunează 

materialul  de  predat.  Problemele  trebue  privite  şi 
adâncite  în  esenţa,  nu  în  amănuntele  lor.  La  istoria 
universală  a  bisericii  este  necesar  a  se  arăta  bine¬ 
facerile  creştinismului  şi  ale  religiei  în  general  asupra 
evoluţiei  culturale  a  omenirii.  Se  va  sublinia  care 
este  partea  de  contribuţie  şi  puterea  inspiratoare  a 
domeniului  culturii,  a  ştiinţelor,  artelor  etc.  In  sfârşit, 
catihetul  va  face  din  repetiţii  un  rezumat  clar  şi 
obiectiv  al  istoriei  culturale,  sociale,  morale  şi  reli¬ 
gioase  a  omenirii. 

La  istoria  bisericii  naţionale  ortodoxe  este  util 
şi  necesar  a  sublinia,  influenţa  religiei  asupra  des- 
voltării  noastre  culturale,  literare  şi  artistice,  rolul 
bisericii  în  viaţa  naţională  şi  politică  a  poporului 
român  în  diferite  provincii  şi  epoci,  şi  în  fine  ierarhii 
şi  figurile  ortodoxe  cu  misiune  şi  activitate  epocală 
şi  providenţială  în  viaţa  şi  în  istoria  neamului  ro¬ 
mânesc.  Dacă  elevul  a  asimilat  acest  material  şi 
poate  recapitula  în  puncte  clare  şi  precise  roadele 
creştinismului  în  ogorul  istoriei  universale  şi  na¬ 
ţionale,  dacă  poate  să-şi  dee  seama  conştient  şi 
convins  că  Biserica  a  fost  o  idee,  forţă  şi  o  mare 
binefacere  pentru  cultura  şi  civilizaţia  omenirii  şi 
pentru  poporul  nostru  îndeosebi,  învăţământul  reli¬ 
gios  istoric  este  deplin  mulţumitor. 

Practic  acest  învăţământ  se  va  dovedi  şi  se  va 
manifesta  sub  formă  de  respect  faţă  de  trecut,  va  fi 
o  apologie  a  creştinismului  în  faţa  criticilor  negative, 
cari  nu  au  cuvinte  bune  faţă  de  religie  şi  totodată 
va  deveni  pentru  elev  o  sursă  de  bogată  inspiraţie 
de  creaţii  culturale  pentru  viitor. 

In  clasa  a  cincea  întră  în  program  Dogmatica, 
principiile  de  cunoaştere  creştină.  Este  momentul 
când  elevul  îş  pune  întrebări  despre  rostul  vieţii  şi  a 
lumii,  caută  răspunsuri  serioase  şi  documentate  şi 
încearcă  să-şi  înfiripeze  o  concepţie  armonică  şi 
unitară  despre  lume  şi  om.  Dogmatica  îi  vine  în 
ajutor  şi-l  ajută  să- şi  echilibreze  dela  început  con¬ 
ştiinţa  şi  concepţia  despre  lumea  psiho-fizică  cu  aju¬ 
torul  dogmelor,  cari  rezumă  şi  concentrează  cuge- 

tarea  creştină.  Depinde  de  personalitatea  şi  ingenio¬ 
zitatea,  pedagogică  şi  didactică  a  catihetului,  ca  din 
materialul  arid  în  aparenţă  al  dogmaticei  să  facă 
un  studiu  de  atracţie  pentru  elevi.  Expunerea  dog¬ 
melor  creştine,  raportul  lor  comparativ  cu  credinţele 
altor  confesiuni  şi  secte,  contactul  lor  cu  ştiinţa  şi 
cu  filozofia,  oferă  foarte  interesant  şi  bogat  mate¬ 
rial  de  cunoaştere  şi  atracţie  pentru  elev.  Studiul 
lor  desvoaltă  reflecţia,  simţul  critic  şi  puterea  de 
sistemizare  şi  adâncire  a  adevărurilor  relevate. 
Dacă  profesorul  va  şti  însufleţi  acest  material  dog¬ 
matic  prin  exemple  intuitive,  comparative  şi  raţio¬ 
nale,  va  înregistra  un  hotărât  succes  în  activitatea 
sa  şcolară.  In  schimb,  dacă  va  scolasticiza  proble¬ 
mele  şi  le  va  trece  prin  filtrul  cazuismului  şi  pro- 
balismului,  rezultatul  va  fi  diametral  opus  aştep¬ 
tărilor. 

Preocuparea  fundamentală  a  profesorului  în 
predarea  dogmelor  este  cunoaşterea  cugetării  cre¬ 
ştine  de  către  elevi  în  aşa  măsură,  încât  să-şi 
formeze  o  concepţie  creştină  trainică  şi  raţională 
despre  lume  şi  viaţă,  asociată  de  hotărârea  sinceră 
de-a  o  şi  trăi  în  fapte,  în  conduită  zilnică,  şi  cu 
aceasta  ajungem  deja  la: 

Materialul  clasei  a  şasea:  Morala  creştină.  Este 
aşezată  foarte  bine  după  dogmatică,  fiindcă  morala 
creştină  este  un  fruct  al  doctrinei  creştine.  Pe  lângă 
aceasta,  vârsta  elevului  la  această  epocă  prezintă 
un  stadiu  de  prefacere,  un  clocot  sufletesc  şi  sensitiv, 
când  necesită  serioase  orientări  practice.  Morala  cu 
principiile  ei  de  călăuzire  practică  cu  dreptarul  ei 
care  cuprinde  cele  mai  superioare  norme  şi  condiţii 
ale  bunăstării  şi  fericirii  individuale  şi  sociale,  este 
chemată  să  între  ca  un  nou  aluat  în  formarea  şi 
în  frământătura  sufletească  a  elevului  adolescent. 
Aici  este  mai  uşor  lucrul  catihetului,  deoarce  morala 
creştină  a  devenit  un  bun  atât  de  comun  şi  e  atât 
de  aproape  de  realitatea  vieţii  curente,  încât  nu 
mai  necesită  prea  multă  justificare.  Ceeace  reclamă 
ca  să  sădească  adânc  în  conştiinţa  elevilor  catihetul 

este  seriozitatea  şi  sinceritatea  de-a  aplica  şi  trăi 
morala  în  lupta  cu  patimile  şi  în  cazurile  concrete 
ale  vieţii. 

Un  adolescent  care  îşi  zideşte  viaţa  pe  temelia 
dogmelor  creştine,  iar  acestea  le  exemplifică  şi  le 
personilizează  în  doctrina  morală  creştină,  şi-a  zidit 
concepţia  lui  despre  lume  şi  viaţă,  casa  lui  sufle¬ 
tească  pe  o  stâncă,  pe  care  nici  o  ispită  sau  putere 
omenească  nu  este  în  stare  să  o  clintească.  Acest 
elev  este  idealul  culturii  religioase  integrale,  la  care 
este  chemat  să  viseze  şi  să-l  coboare  în  realitate, 
catihetuL 

In  clasa  a  şaptea  obiectul  religiei  îl  formează 
Apologetica,  studiul  expunerii  şi  apologiei  princi¬ 
piilor  fundamentale  a  religiunii  creştine.  In  contact 
cu  alte  studii  sau  cu  lecturi  potrivnice  creştinismului, 
cu  diferite  curente  filozofice,  sociale  şi  sectare, 
elevul  este  supus  îndoelilor  şi  nevoilor  de  mai  multă 
justificare  şi  apărare  a  doctrinei  sale  religioase  şi 
morale.  Aici  îi  vine  în  ajutor  Apologetica,  studiu 
de  filozofie  religioasă,  cu  ajutorul  căreia  elevul  din 
preajma  maturalităţii  intelectuale,  în  măsura  posibi¬ 
lităţii  şi  a  marginilor  de  cunoaştere  îşi  raţionali¬ 
zează  şi  documentează  convingerile  creştine.  Critica 
obiectivă  este  călăuza  lui  infailibilă.  El  îl  ajută  ca 
să  străbată  erorile,  cugetările  false  şi  să  iasă  biruitor 
din  lupta  cu  îndoielile.  Dacă  un  elev  absolvă  liceul 
înarmat  cu  o  privire  generală,  dar  clară,  asupra 
cuprinsului  doctrinei  creştine  şi  dacă  în  viaţa  lui 
valorifică  practic  ceeace  a  studiat  la  orele  de  religie, 
cu  un  cuvânt  dacă  rămâne  un  creştin  bun  şi  luminat, 
un  om  convins  şi  o  personalitate  creştină,  religia 
şi-a  ajuns  scopul,  iar  profesorul  de  religie  s’a  achitat 
onorabil  de  misiunea  sa. 

Din  punct  de  vedere  practic,  religia  în  şcoală 
are  menirea  să  formeze  activişti  în  domeniul  vieţii, 
—  oameni  cari  să-şi  conformeze  conduita  cu  credinţa, 
cari  iau  din  Biserică  noui  puteri  în  lupta  cu  pati¬ 
mile  şi  se  avântă  eroic  în  vâltoarea  vieţii  păgâne 
creştinându-o  prin  fapta  şi  cuvântul  lor. 

Religie  dinamică,  religie  luminată  de  raţiune, 
încălzită  de  sentimente  şi  realizată  prin  voinţă  şi 
har,  aceasta  este  scopul  învăţământului  religios  în 
şcoala  secundară,  şi  acest  scop  trebue  să  formeze 
preocupările  cele  mai  serioase  a  profesorului  catihet. 

In  ceeace  priveşte  motivele  cari  pledează  pentru 
religie  în  constituirea  unei  discipline  în  programul 
învăţământului  religios  şi  mai  ales  motivele  cari 
vorbesc  pentru  aşezarea  religiei  drept  principiu  şi 
cea  mai  fericită  sinteză  a  învăţământului  în  şcoala 
secundară,  între  altele  sunt  următoarele: 

1.  Religia  este  un  fenomen  sufletesc  indisolubil 
şi  universal  legat  de  sufletul  omului.  N’a  existat  şi 
nu  există  popor  fără  religie. 

2.  Religia  a  fost  şi  este  factorul  fundamental 
şi  esenţial  al  progresului  uman.  Cultura,  civilizaţia, 
ştiinţa  şi  toate  capodoperile  artistice  şi  literare  ale 
omenirii  au  un  subiect  sau  un  substrat  religios.  Po¬ 
poarele  creştine,  în  raport  cu  cele  păgâne,  sunt  cele 
mai  civilizate  şi  mai  superioare  în  cultură. 

3.  Religia  oferă  omului  o  concepţie  sigură  şi 
clară,  unitară  şi  armonică  despre  lume  şi  om.  Toţi 
bărbaţii  aleşi  ai  omenirii,  precursorii  şi  creatorii 
faptelor  şi  ideilor  mari,  au  fost  profund  religioşi. 

4.  Religia  având  un  foarte  bogat  conţinut  de 
cunoştinţe,  face  parte  integrantă  şi  principală  din 
patrimoniul  culturii  generale  a  fiecărui  om  cărturar. 
Nimenea  nu  se  poate  numi  om  cult  fără  elementele 
cunoaşterii  culturii  religioase. 

5.  Religia  umanizează  pe  om.  II  face  mai  bun, 
îl  renaşte  din  corupţie  în  curăţenia  originală,  ca  să 
fraternizeze,  să  trăiască  în  comunitatea  de  viaţă  şi 
de  simţire  cu  cei  slabi  şi  nenorociţi. 

6.  Religia  formează  personalitatea  şi  caracterul 
religios-moral  al  omului  mai  mult  ca  ori  care  alt 
studiu,  ceea  ce  psihologia  şi  pedagogia  vremii  noa¬ 
stre  arată  cu  deplină  claritate  şi  competenţă. 

7.  Religia  garantează  moralitatea,  fără  de  care 
nu  poate  exista  nici  o  viaţă  familiară,  socială  să¬ 
nătoasă.  Decadenţa  morală  de  astăzi,  consecinţa 

logică  şi  firească  al  acestui  adevăr,  reclamă  impe¬ 
rios  religia  ca  să  formeze  cultura  morală  şi  exte- 
tică  a  omenirii,  pândită  de  primejdii  nebănuite. 

8.  Religia  desvoaltă  simţul  critic,  cunoaşterea 
şi  stăpânirea  de  sine.  In  lupta  cu  patimile,  cu  sec¬ 
tele  religioase,  cu  sistemele  filozofice  şi  curentele 
sociale  adverse,  ea  este  lumina  adevărului  viu  şi 
nemuritor. 

9.  Religia  este  sinteza  instrucţiei  şi  educaţiei 
din  şcoala  secundară,  uimitorul  comun  care  adună 
şi  armonizează  suma  cunoştinţelor  şi  a  culturii  ge¬ 
nerale  din  liceu.  Faţă  de  toate  celelalte  obiecte  de 
învăţătură,  religiunea  are  cea  mai  înaltă  funcţiune 
educativă  şi  instructivă.  Nici  un  alt  studiu  din  pro¬ 
grama  învăţământului  secundar  nu  satisface  în  aşa 
măsură  aceste  principii,  ca  religia.  Ea  are  material 
corespunzător  pentru  fiecare  clasă  în  parte  dela 
clasa  întâi  până  la  clasa  a  şaptea,  conform  exi¬ 
genţelor  psihologiei  şi  pedagogicei  moderne.  Re¬ 
ligia  urmează  natura,  pe  care  treptat-treptat  o  pu¬ 
rifică  şi  luminează.  începe  în  clasa  întâi  şi  termină 
în  clasa  a  şaptea,  având  pentru  fiecare  clasă  alt 
şi  alt  material  care  hrăneşte  pe  elevi  conform  pu¬ 
terii  lor  aperceptive  şi  intelectuale. 

10.  La  noi,  la  Români,  creştinismul  a  fost  scutul, 
iar  Biserica  ortodoxă  sufletul,  mamă  duhovnicească 
a  neamului  nostru. 

Acestea  ar  fi  în  linii  mari  preocupările  de  in¬ 
strucţie  şi  educaţie  ale  unui  catihet  precum  şi  mo¬ 
tivele  pentru  cari  religia  trebue  să  rămână  prin¬ 
cipiul  şi  sinteza  studiilor  din  programul  de  învăţă¬ 
mânt  al  şcoalelor  secundare.  Dar  aceste  preocu¬ 
pări  depind  mai  ales  de  doi  factori  cari  constitue 
două  premise  fireşti,  din  cari  se  scoate  logic  con¬ 
cluzia  cu  rezultatele  învăţământului  religios  în  orice 
şcoală  de  orice  grad:  calitatea  psiho-fizică  a  ele¬ 
vilor  şi  în  deosebi  de  personalitatea  culturală  re- 
ligios-morală  a  profesorului  preot  şi  duhovnic. 

Structura  psiho-fizică  a  copiilor  este  materie 
primă,  aşa  precum  a  lăsat-o  Dumnezeu.  Catihetul 

este  chemat  să  o  prelucreze,  punând  aici  în  cum¬ 
pănă  toată  priceperea  lui  de  artist  şi  preot  du¬ 
hovnic,  ca  materia  ieşită  din  mâna  lui,  să  ţină  con¬ 
curenţă  orcărei  valori  şi  curente  potrivnice,  cari 
izbesc  în  armătura  sufletească  a  creaţiei  sale  spi¬ 
rituale. 

Catiheţii  sunt  făuritorii  sufleteşti  ai  viitorilor  in¬ 
telectuali  încă  din  prima  copilărie.  Dacă  astăzi  in¬ 
telectualii  în  marea  lor  majoritate  sunt  în  afară  sau 
indiferenţi  faţă  de  biserică,  vina  în  bună  parte  o 
poartă  catiheţii.  Să  se  facă  o  riguroasă  anchetă 
printre  intelectuali,  precum  sa  şi  făcut  una  1  şi  se 
va  vedea  dacă  aci  s’a  spus  sau  nu,  adevărul. 

Ca  şi  preoţii  de  mir,  profesorii  catiheţi  au  o 
chemare  înaltă  şi  o  grea  răspundere  în  faţa  ade¬ 
vărului  divin  şi  a  generaţiilor  cari  se  ridică. 

In  focul  entuziasmului  sfânt,  care  încălzeşte 
personalitatea  lor  ortodoxă  şi  în  misiunea  lor  de¬ 
votată  şi  desinteresată,  se  ascunde  şi  se  ţese  taina 
biruinţei  peste  un  câmp  de  activitate,  în  care  creşte 
şi  se  cultivă,  prin  cultură  religioasă  integrală,  ge¬ 
neraţia  intelectualilor  de  mâine.  pr.  il.  v.  felea. 


(9G) 


1  Vezi;  L.  Boioga:  Psihologia  vieţii  religioase.  Cluj  1930. 

(Urmarel. 

§  4.  In  Spania. 

In  nici  o  altă  ţară  n  au  fost  atât  de  strâns  împle¬ 
tite  Biserica  şi  Statul.  încă  din  vremea  lui  Ferdi- 
nand  de  Aragon,  Biserica  a  servit,  prin  inchiziţie, 
centralizării  şi  uniformizării  politice,  stârpirii  Mau¬ 
rilor  şi  Iudeilor.1  E  drept  că  în  secolul  19  s’au  în¬ 
treprins  şi  în  Spania  diferite  secularizări  şi  guver¬ 
nele  liberale  de  până  la  1923,  cari  se  alternau  cu 
cele  conservatoare,  luau  uneori  măsuri  mai  duşmă¬ 
noase  împotriva  Bisericii.2  Situaţia  ei  juridică  şi 
materială  era  însă  totuşi  strălucită  în  Spania.  Primo 
de  Rivera,  care  formă,  în  urma  grevei  generale  din 
14  Sept.  1923,  un  guvern  de  dictatură  militară,  în¬ 
tări  şi  mai  mult  legăturile  cu  Biserica.  Clerul  înalt 
şi  iezuiţii  erau  sfetnicii  regelui  Alfons  XIII  şi  ai 
generalilor  din  directoriul  lui  Primo  de  Rivera,  în 
toate  experienţele  politice  directoriale.  Alianţa  aceasta 
între  Biserică  şi  dictatură  căzu  grea  tuturor  duş¬ 
manilor  guvernului  dictatorial.  Scriitorul  exilat 
Unamuno  susţine  în  scrierile  sale  că  fanatismul  şi 
spiritul  dictatorial  e  un  import  străin,  dela  Roma, 
şi  nu  aparţine  sufletului  spaniol.  In  constituţia  pre¬ 
tins  liberală  pe  care  o  „decretă"  Primo  de  Rivera 
în  Iulie  1929  se  găseşte  propoziţia:  „Religia  romano- 
catolică  este  singura  religie  de  stat". 

Biserica  era  aliată  cu  guvernul  central  şi  în 
acţiunea  de  înăbuşire  a  tendinţelor  catalane  după 


1  Chr.  W.  Nr.  15  din  1  August  1931. 
*  v.  Lama  op.  c.  “Hd. 

libertate.  E  drept  că  preoţimea  catalană  simpatiza  cu 
aceste  tendinţe.  Ba  chiar  arhiepiscopul  din  Tarragona 
emise  în  1928  o  circulară  cătră  clerul  din  eparhia 
sa,  ca  toate  predicile  să  le  ţină  exclusiv  în  limba 
catalană.  Dar  guvernul  se  plânse  îndată  la  Vatican, 
de  unde  veni  ordin  clerului  să  nu  folosească  altă 
limbă  în  predică  decât  cea  spaniolă.1 

In  ordinea  socială.  Biserica  spaniolă  s’a  silit  să 
organizeze  atât  muncitorimea  cât  şi  ţărănimea  în 
sindicate  catolice.  Printre  ţărani  a  avut  succese 
remarcabile  reuşind  să  întemeieze  vre-o  3000  de 
sindicate  agricole  cu  câteva  sute  de  mii  de  membrii, 
grupate  în  18  Federaţii  provinciale  şi  unite  într’o 
Confederaţie  naţională  agrariană  catolică.  Dar  între 
muncitori  n’a  reuşit  să  câştige  în  sindicatele  catolice 
mai  mult  ca  vre-o  50.000,  marea  massă  a  lor  con- 
stituindu-se  independent,  în  spiritul  marxist.2 

Pentru  înţelegerea  violenţelor  la  cari  s  au  dedat 
massele  poporului  spaniol  în  câteva  oraşe  contra 
mănăstirilor  în  zilele  de  11 — 12  Maiu  şi  3  Iulie  1931, 
vom  aminti  că  numărul  mănăstirilor  şi  aşezămintelor 
mănăstireşti  crescuse  enorm.  După  o  statistică 
mai  nouă  existau  în  1931  în  Spania  4698  mănăstiri  şi 
65.316  aşezăminte  mănăstireşti.  In  provincia  Lerida 
tot  la  387  locuitori  se  venea  o  mănăstire  şi  tot  la 
33  locuitori  un  călugăr  sau  călugăriţă.  Bisericile 
parohiale  erau,  dimpotrivă,  în  număr  foarte  scăzut, 
iar  clerul  inferior  slab  salarizat.  Cultura  clerului  era 
deasemeni  la  un  nivel  inferior.3 

Afară  de  averile  mari  ce  le  aveau  mănăstirile 
făţiş,  iezuiţii  aveau  şi  o  mare  putere  economică 
secretă.  In  mâna  lor  era  marea  bancă  Urguijo,  cu 
filiale  în  toată  ţara  şi  stăpână  peste  o  mulţime  de 
întreprinderi  economice,  peste  tramvaiele  Madridului, 
peste  turnătoriile  de  fier  din  nordul  ţării  etc.  Iezuiţii, 
speriaţi  de  secularizările  din  v.  19  deveniseră  pre- 


1  Chr.  W.  NT.  17  din  î  Septemvrie  1931. 

3  H.  Gil,  St.  d.  Z.  Sept.  1923  pg.  427. 

3  Chr.  W.  Nr.  17,  1931. 


296 


REVISTA  TEOLOGICA 


cauţi  şi  îşi  ascundeau  bogăţiile  sub  masca  societă¬ 
ţilor  pe  acţiuni.  Poporul  şi  muncitorimea  simţea 
forţa  aceasta  ameninţătoare,  dar  no  putea  demasca. 
De  aceea  mânia  lui  se  revărsă  contra  mănăstirilor 
ce  se  vedeau.1 

In  privinţa  şcolară,  ordinile  şi  congregaţiunile 
desvoltau  o  mare  activitate.  De  abia  50%  dintre 
şcolari  învăţau  în  şcoalele  statului,  restul  în  şcoalele 
private  ale  congregaţiunilor.  Unele  măsuri  luate  de 
guvernul  lui  Primo  de  Rivera  hau  dus  la  nici  un 
rezultat. a 

Reacţiunea  se  organizase  în  asociaţia  „Şcoala 
liberă"  [Institucion  libre  de  Ensenanza],  compusă  din 
profesorii  şi  învăţătorii  de  toate  gradele.3 

In  nici  o  altă  ţară  nu  există  o  atât  de  bogată 
presă  catolică.  In  1925  [abstrăgând  de  foile  diece¬ 
zane,  parohiale,  misionare]  dintre  cele  2101  perio¬ 
dice,  1006  erau  catolice;  dintre  aceste  100  erau  co- 
tidiane,  230  săptămânale,  145  bilunare,  225  lunare. 
Cel  mai  de  seamă  cotidian  catolic  din  Madrid,  El 
Debate,  de  care  se  spune  că  stă  sub  influinţa  ie- 
zuită,  nu  numai  că  nu  a  sprijinit  tot  timpul  dictatura, 
dar  şi  după  alungarea  regelui  în  1931,  era  ame¬ 
stecat  în  toate  acţiunile  antirepublicane. 

In  14  Aprilie  1931  Spania  deveni,  în  urma  ale¬ 
gerilor  generale,  republică.  Cu  această  ocazie  se 
văzu  cât  de  mult  se  sprijinise  toată  puterea  catoli¬ 
cismului  spaniol  pe  puterea  statului  şi  cât  de  puţin 
era  stăpân  pe  viaţa  sufletească  a  poporului.  Ierarhia 
se  văzu  dintr’odată  stingheră.  Nici  un  arhiereu  nu 
luă  în  decurs  de  câteva  săptămâni  cuvântul  făţiş 
ca  să  sfătuiască  pe  păstoriţi  în  noile  împrejurări 
de  viaţă.  Complotau  însă  pe  sub  ascuns  contra 
noului  regim.  Cardinalul  arhiepiscop  de  Toiedo,  Se- 
gura,  primatul  Spaniei,  fu  găsit  amestecat  în  tenta¬ 
tivele  contrarevoluţionare  dela  începutul  lui  Maiu. 
Plecând  peste  puţin  la  Roma  şi  întorcându-se  pe  la 


1  Chr.  W.  15.  1931. 

*  Chr.  W.  Nr.  17,  1931. 
s  H.  Gil  St.  d.  Z.  cit. 

mijlocul  lui  Iunie  în  Spania,  fu  oprit  la  frontieră  şi 
exilat.  Primul  care-şi  regăsi  graiul  fu  episcopul  de 
Saragossa  Gorna  y  Tornas,  care  într’o  pastorală  emisă 
la  începutul  lui  Iunie  învăţa  pe  păstoriţi  cu  exemplul 
Germaniei,  că  între  republică  şi  catolicism  nu  există 
o  opoziţie  ireconciliabilă. 

In  17  Iunie  subscriseră  apoi  toţi  episcopii  o 
adresă  de  protest  cătră  guvern,  enumerând  urmă¬ 
toarele  decrete  edate  de  guvernul  republican  contra 
Bisericii  catolice. 

Decretul  pentru  secularizarea  cimitirelor  şi 
pentru  separarea  Bisericii  de  Stat. 

Cel  care  interzicea  guvernatorilor  de-a  participa 
oficios  la  promulgarea  hotărârilor  religioase. 

Cel  care  interzicea  armatei  de-a  trimite  comi- 
siuni  la  aceste  promulgări. 

Reprimirea  ordinelor  religioase. 

Suprimarea  drepturilor  de  persoană  morală 
Confederaţiei  agrariene  catolice. 

Suprimarea  dreptului  Bisericii  de- a  fi  repre¬ 
zentată  printr’un  prelat  în  consiliul  pentru  instruc¬ 
ţiunea  publică. 

Suprimarea  onorului  militar  dat  sf.  Euharistii 
când  e  purtată  pe  stradă. 

înlăturarea  obligativităţii  învăţământului  religios 
în  şcoaiele  primare  şi  secundare. 

Interzicerea  crucifixului  şi  a  altor  insignii  ca¬ 
tolice  în  şcoaiele  cu  elevi  cari  refuză  învăţământul 
religios. 

Libertatea  oricărui  cult.  Dreptul  statului  de-a 
dispune  de  monumentele  religioase  artistice. 

Suprimarea  imunităţii  persoanelor  eclesiastice. 
Episcopii  mai  protestează  în  acea  adresă  împotriva 
arderii  de  mănăstiri  şi  de  palate  episcopale,  întâm¬ 
plate  în  zilele  de  11 — 12  Mai  de  cătră  massele  oră¬ 
şeneşti.  In  acele  zile  fuseseră  arse  si  prădate  în 
Madrid  6  mănăstiri  din  178,  în  alte  oraşe  ca  Malaga, 
Sevilla,  Coruna  mai  puţine.1 


1  Chr.  W.  Nr.  17,  1931. 

Decretele  mai  sus  enumerate  sunt  tot  atâtea 
cadre  ale  organizării  de  viitor  a  Bisericii  catolice 
din  Spania.  E  dureros  că  Biserica  romano-catolică 
trebue  să  treacă  prin  experienţe  atât  de  zguduitoare 
pentru  a-şi  îndrepta  ochii  dela  cele  externe  la  cele 
ale  sufletului.  Dar  şi  mai  dureros  e  că  nici  măcar 
acest  fel  de  experienţe  no  pot  scoate  din  ogaşea 
tradiţională. 

9 

§  5.  In  Portugalia. 

Revoluţia  din  1910,  care  a  răsturnat  dinastia 
şi  a  introdus  republica,  a  luat  o  atitudine  ostilă 
Bisericei.  In  20  Aprilie  1911  separă  Biserica  de  Stat 
şi  rupe  legăturile  cu  Scaunul  papal.  Prin  legea  de 
separaţiune  Biserica  nu  mai  e  recunoscută  ca  atare 
personalitate  juridică  cu  drept  să  poseadă  averi  şi  să 
administreze  cultul  divin,  ci  se  admit  doar  asociaţii  de 
cult  [ca  să  poată  fi  evitat  amestecul  papei]  depen¬ 
dente  de  ministerul  justiţiei,  cu  excluderea  clerului 
din  consiliul  lor  de  administrare.  La  acestea  aveau 
să  treacă  bunurile  bisericilor  ce  servesc  cultului: 
bisericile,  clădirile  seminariale  cu  grădinile  lor  şi 
cele  pentru  locuinţa  oficianţilor  cultului.  Toate  cele¬ 
lalte  averi  trec  ia  Stat.  Uniforma  preoţească  fu 
interzisă,  deasemenea  orice  act  de  cult  înafară  de 
biserică.  Şi  fiindcă  din  cele  3923  de  asociaţii  de 
cult  câte  erau  prevăzute  se  constituiră  numai  243, 
deoarece  papa  condamnase  legea  aceasta  în  24  Mai 
1911  prin  enciclica  „Jamdudum11,  trecură  la  Stat  chiar 
şi  bunurile  necesare  cultului  în  sens  strâns  [biserici, 
obiecte  de  cult  etc.],  permiţându-se  doar  uzufructul 
unora  din  ele. 

In  5  Decemvrie  1917  ajunseră  Ia  cârma  Sta¬ 
tului  conducători  cu  sentimente  mai  pretinoase  Bi¬ 
sericii.1  O  lege  din  22  Febr.  1918  suprimă  dispoziţii 
importante  din  legea  separaţiunii,  permiţându-se  ca 
clerul  să  facă  parte  din  conducerea  asociaţiilor  de 
cult  şi  dispunându-se  ca  aceste  asociaţii  să  se  con- 


1  v.  Lama  op.  c.  419—50. 

formeze  pevceptelor  regulatoare  ale  religiei  lor.  Papa 
permise  acum  crearea  acestor  asociaţii,  cari  sunt 
parohiale  şi  nu  diecezane.’  Tot  atunci  se  suprima 
şi  bene  placet  al  guvernului  pentru  actele  papale 
sau  episcopale,  rezervându-se  numai  dreptul  să  re¬ 
prime  conform  legii  abuzurile  sau  delictele  prove¬ 
nite.  In  Iulie  1918  nunţiul  din  Madrid,  Ragonesi,  vi¬ 
zită  pe  patriarhul  din  Lissabona,  cardinalul  Mendes 
Bello,  cu  care  ocazie  se  întâlni  şi  cu  ministrul  pre¬ 
şedinte,  punând  la  cale  reluarea  relaţiilor  diploma¬ 
tice  cu  Scaunul  papal,  lucru  ce  se  şi  realiză  peste 
puţină  vreme.  Dar  în  17  Decemvrie  1918  Sidonio 
Pais,  ministrul-preşedinte  fu  asasinat  de  anticlericali. 
Urmă  un  timp  de  haos  politic  cu  asasinate,  cu  lovituri 
de  stat  şi  cu  schimbări  rapide  de  guvern.  Toate 
guvernele  se  purtau  însă  mai  bine  cu  Biserica.8 

In  1926  se  făcu  un  pas  mai  departe,  dându-se 
un  nou  statut  al  Bisericei,  care  domoleşte  şi  mai 
mult  legea  separaţiunii  din  1911.  Din  asociaţiile  pa¬ 
rohiale  de  cult,  menţinute  de  noul  statut,  pot  face 
parte  numai  feţele  bisericeşti  cari  n’au  fost  suspen¬ 
date  din  serviciul  lor  de  superiorii  lor  bisericeşti. 
Bunurile  confiscate  de  Stat  în  1911  rămân  proprie¬ 
tatea  Statului,  dar  ele  se  împart  în  trei  categorii: 
cele  cari  au  fost  afectate  de  Stat  serviciilor  de  uti¬ 
litate  publică  rămân  şi  mai  departe  la  această  de¬ 
stinaţie;  cele  destinate  cultului  propriu  zis  [biserici, 
vestminte  bisericeşti,  vase  etc.]  şi  neafectate  încă 
vre-unui  serviciu  de  utilitate  publică  vor  fi  date 
spre  folosinţă  şi  administrare  numai,  asociaţiilor  de 
cult;  toate  celelalte  se  vor  vinde  formând  un  fond 
al  cărui  venit  aparţine  ministerului  de  justiţie.  Aso¬ 
ciaţiile  acestea  vor  putea  dobândi  bunuri  destinate 
cultului  în  sens  strâns  şi  sume  cu  aceeaş  destinaţie. 


1  Le  nouveau  statui  des  cultes  au  Portuga!  et  le  Concordat  pour  Ies 
îndes  Orientales  în  L’Eur  Nouv.  Nr.  555  din  29  Sept.  1928  p.  1323.  Autorul 
anonim  al  acestui  articol,  comentând  gestul  papei,  constata  că  pentru  Franţa 
unde  exista  situaţia,  creată  în  Portugalia  în  1918,  încă  din  lfO.î,  papa 
n  a  încuviinţat  crearea  asociaţiilor  parohiale  de  cult. 

1  v.  Lama  op.  c.  151 — 2. 

Despre  acestea  vor  ţinea  registre  conform  cu  legea 
contabilităţii,  cari  vor  fi  supuse  spre  examinare 
autorităţii  administrative  competente,  la  sfârşitul  fie¬ 
cărui  an  bugetar.  Bisericile  cu  mobilierul  lor  vor  fi 
libere  de  orice  fisc.  învăţământul  religios  e  permis 
în  şcolile  private. 

Aranjamentul  acesta,  deşi  întocmit  cu  consim¬ 
ţământul  Vaticanului,  nu  e  totuşi  un  Concordat,  ci 
un  act  unilateral.  El  a  fost  primit  de  un  conciliu 
naţional  al  episcopilor,  ţinut  în  Nov.  1926,  sub  pre- 
şedenţia  cardinalului  Mendes  Bello,  patriarhul  Li¬ 
sabonei,  numit  adhoc  delegat  al  papei.1 * 

In  15  Aprilie  1928  guvernul  închee  cu  Vaticanul 
un  acord  privitor  la  patronajul  din  Indii,  regulat  după 
schisma  portugheză :  e  Concordatul  din  1886  şi  tur¬ 
burat  de  ruperea  relaţiilor  din  1911.  In  baza  Con¬ 
cordatului  din  1886  patronajul  regal  se  exercita 
asupra  arhiepiscopiei  de  Goa,  care  de  atunci  are  şi 
titlul  de  patriarhie,  şi  a  episcopiilor  de  Damaun,. 
Cochin  şi  Sf.  Toma  de  Mailapur.'3 * 5  Un  patronagiu 
indirect,  regele  alegând  din  lista  de  trei  prezentată 
de  arhiepiscopul  de  Goa  şi  sufraganii  săi,  rămânea 
rezervat  Portugaliei  şi  peste  diecezele  Bombay, 
Mangalor,  Quilon  şi  Madure.3  In  1928  a  ob venit  un 
nou  aranjament.  Patronajul  se  reduce  acum  la  dreptul 
preşedintelui  Portugaliei  de-a  prezenta  oficios  pe 
candidatul,  ales  deja  de  papa,  dacă  nare  nimic  de 
obiectat  din  punct  de  vedere  politic.  Aceasta  pentru 
arhiepiscopia  de  Goa,  de  care  ţine  acum  şi  teritoriul 
Damaun  şi  insula  Diu,  cu  episcopiile  Cochin,  Sf. 
Toma  de  Mailapur  şi  Macao,  o  provincie  portugheză 
din  China.  Tot  aşa  pentru  arhiepiscopia  de  Bombay, 


1  Art.  cit.  din  L’Eur  Nouv.  p.  1323 — 4.  Autorul  constată  şi  aci  că  în 
Franţa,  episcopatul  nu  poate  ţinea  adunări  naţionale,  în  urma  interzicerii 

lui  Pius  X.  Vezi  Statutul  acesla  publicat  ca  decret  în  6  iulie  1926  în  ac. 
Nr.  din  L'Eur  Nouv.  p.  1326 — 1328. 

s  Art.  cit.  din  L'Eur.  Nouv.  p.  1323  Goa  şi  Damaunn  sunt  teritorii  por- 
tugeze  înlăuntru  provinciei  Bombay.  Cochin  şi  Mailapur  ţin  de  Indiile  bri¬ 

tanice. 

5  Toate  teritorii  engleze. 

Ia  care  însă  se  vor  alterna  de  aci  înainte  titularii 
portughezi  cu  cei  englezi,  cu  episcopiile  Mangalor, 
Quilon  şi  Triclionopoly,  toate  teritorii  engleze.1 

§  6.  In  Polonia. 

încă  pe  la  mijlocul  anului  1918  se  putea  conta  cu 
toată  siguranţa  pe  restaurarea  Poloniei.  De  aceea 
papa  găsi  de  bine  să  trimeată  de  atunci  o  persoană  de 
încredere  pentru  examinarea  situaţiei  în  legătură 
cu  restabilirea  provinciilor  bisericeşti  în  teritoriile 
eliberate  de  sub  Ruşi.  Astfel  fu  trimis  Achille  Ratti, 
viitorul  Pius  XI,  pe  atunci  prefectul  bibliotecii  vati- 
cane,  cunoscător  şi  al  istoriei  şi  limbii  slave.  Misi¬ 
unea  avea  să  fie  pur  religioasă.  Când  apoi,  în  toamna 
1918  Polonia  se  eliberă  de  administraţia  germană 
şi  se  constitui  ca  Stat  independent,  papa  fu  primul 
care  o  felicită.  Până  în  Martie  1919  numeroase 
eparhii  fură  reconstituite  în  Polonia,  Litvania  şi  Le¬ 
tonia,  şi  ocupate  cu  titulari.  In  2  August  1919  A. 
Ratti  deveni  nunţiu  al  papei  pe  lângă  guvernul 
din  Varşovia,  iar  profesorul  Kowalski  fu  trimis  de 
Polonia  consul  la  curie,  unde  începu  îndată  trata¬ 
tivele  pentru  încheerea  unui  Concordat.  Evenimente 
importante  întrerupseră  însă  tratativele  acestea.  Unul 
din  ele  fu  ofensiva  bolşevică  şi  contraofensivă  po¬ 
loneză  din  vara  anului  1920. 

Al  doilea  fu  pregătirea  şi  efectuarea  plebiscitului 
din  Silezia  superioară,  care  învenină  raporturile 
Poloniei  cu  Scaunul  papal.  E  semnificativ  că  papa 
îmbrăcase  în  purpura  de  cardinal  în  Dec.  1919,  în 
aceeaş  şedinţă  consistorială,  şi  pe  principele-episcop 
de  Breslau,  Bertram,  şeful  spiritual  al  Sileziei  su¬ 
perioare,  şi  pe  cei  doi  arhiepiscopi  polonezi,  Dalbor 
de  Gnesen-Posen  şi  Kakovski  de  Varşovia.  Comi- 
siunea  aliată  care  avea  să  prezideze  plebiscitul  in¬ 
terzise  episcopului  Bertram  să  calce  pe  teritorul 
acela.  El  însă  continua  să  comunice  cu  credincioşii 
săi  prin  scris.  Catolicii  poloni  cerură  papei  să  le 

1  Vezi  acordul  în  L.Eur.  Nouv.  Nr.  cit.  p.  1328 — 1330. 

înlesnească  libertatea  votului.  Pentru  informaţie,  dar 
şi  pentru  împedecarea  propagandei  violente  pe  care 
o  făceau  şi  clericii  poloni  şi  cei  germani,  papa  numi 
în  Iunie  1920  pe  nunţiul  din  Varşovia  comisar  bi¬ 
sericesc  în  ţinutul  plebiscitar.  Purtarea  acestuia  fu 
de  aşa  natură,  încât  nemulţumi  adânc  pe  Poloni. 
Plângerile  îndreptate  la  început  spre  el  împotriva 
Germanilor,  se  îndreptară  puţin  după  aceea  spre 
Roma  chiar  şi  împotriva  nunţiului.  Una  din  ele  e 
semnată  de  cei  doi  cardinali  şi  de  cinci  episcopi 
poloni.  Se  cerea  să  i  se  ia  episcopului  din  Bertram 
jurisdicţia  asupra  Sileziei  superioare  spre  a  nu  mai 
aţâţa  în  scris  clerul  şi  poporul  împotriva  Polonilor. 
Ziarele  acuzau  pe  nunţiu  de  germanofil.  In  30  Nov. 
1920  parlamentul  hotărî  să  se  dea  nunţiului  paşa¬ 
portul.  Acesta  trebui  să  părăsească  în  Decemvrie 
Polonia,  iar  Kovalski  fu  revocat  dela  Roma.  Locul 
de  comisar  bisericesc  în  Silezia  fu  luat  în  aceeaş 
lună  de  nunţiul  din  Viena,  Ogno-Serra.  Plebiscitul, 
care  avu  loc  în  20  Martie  1921,  determină  împăr¬ 
ţirea  regiunii  între  Polonia  şi  Germania.1 

Tot  aşa  se  petrecură  lucrurile  şi  în  Prusia  de 
ost  şi  de  vest,  unde  nunţiul,  în  ciuda  voinţii  Polo¬ 
nilor  de-a  despărţi  ţinutul  de  episcopul  de  Ermland, 
lucra  în  acord  cu  acela. 

In  Maiu  1921  Lauri,  nunţiul  din  Peru,  deveni  ur¬ 
maşul  lui  A.  Ratti  în  Varşovia.  Tratativele  pentru 
Concordat  fură  reluate.  Punctul  cel  mai  desbătut  era 
cel  al  aplicării  reformei  agrare  şi  la  pământurile 
bisericeşti.  Papa  cerea  nu  numai  ca  reforma  să  nu 
se  aplice  la  bunurile  bisericeşti,  ci  să  fie  înapoiate 
chiar  şi  averile  secularizate  de  vechile  stăpâniri, 
rămase  acum  Poloniei. 

[Va  urma]  Dr.  D.  STÂNILOAE. 


1  Chestiunea  aceasta  e  descrisă  într'un  fel  de  v.  Lama  op.  _c. 
251—258  şi  într'altul  de  Yves  de  La  Briere  op.  c.  52—3.  Ultimul  e  iezuit, 
primul  e  ultramoutanist,  ambii  idololatrii  papali,  şi  totuşi  orice  eveniment 
ia  care  se  amestecă  un  interes  naţional  e  văzut  de  fiecare  dintr’o  per¬ 
spectivă  direct  opusă. 

EXPUNEREA  MATERIALULUI 
RELIGIOS  ÎN  ŞCOALA 
PRIMARA. 

-  CONSIDERATEI  SUMARE.  — 

Puj;ini  dintre  acei  cari  au  terminat  azi  o  şcoală 
secundară  şi  mai  putini  dintre  acei  cari  au  părăsit 
recent  băncile  Universităţii,  sau  întâlnit,  pe  timpul 
când  cercetau  şcoala  primară,  cu  lectiuni  de  religie 
predate  în  conformitate  cu  un  plan  dinainte  stabilit 
aşa  cum  pretinde  pedagogia  actuală.  Educatorii, 
preoţi  sau  învăţători,  se  foloseau  de  cărţi,  ori  chiar 
de  Biblie.  Şi  expuneau  materialul  de  acolo,  fără  să 
se  abată  câtuşi  de  puţin  dela  textul  biblic.  In  conse¬ 
cinţă  fiecare  elev  ştia  —  trebuia  să  ştie  —  repro¬ 
duce,  pe  nerăsuflate,  pasagii  întregi  fără  a  scrinti 
un  cuvânt.  Că  textul  a  fost  priceput  sau  nu,  ori  că 
ideile  au  fost  asimilate,  aceste  chestiuni  nu  contau 
prea  mult.  Principalul  era  să  şti  reproduce,  fără 
greşală,  materialul  religios. 

Pe  lângă  toate  acestea  exista  însă  un  mare 
noroc:  propunătorii  aveau,  în  toată  atitudinea  lor, 
un  duh  religios  şi  un  suflu  cuceritor,  elemente  cari 
favorizau  educaţia  religioasă  în  şcoala  primară. 

Azi  însă,  chestiunea  se  prezintă  sub  alt  aspect, 
învăţătorii,  însărcinaţi  cu  predarea  religiei  în  şcoala 
primară,  au  la  îndemână  metode,  adesea  ingenioase, 
pe  temeiul  cărora  pot  face  o  expunere  mai  siste¬ 
matică.  Totuşi  oricine  poate  constata,  că  elevii  nu 
prea  ştiu  religie  şi,  mai  ales,  nu  sunt  stăpâniţi  de 
un  duh  religios  ca  altădată.  Ceeaee  înseamnă  că  din 
expuneri,  deşi  sistematice,  lipseşte  căldura  şi  con¬ 
vingerea. 

Şi  se  mai  observă  ceva  caracteristic :  elevii  nu 
mai  întrebuinţează,  pentru  a  istorisi  scene  din  Bi¬ 
blie,  un  vocabular  propriu  acestor  pericope.  Ei  re¬ 
produc  extrem  de  liber,  cu  cuvinte  proprii,  trans¬ 
formând  evenimentele  biblice  în  povestiri  de  cuprins 
variat,  aproape  profan.  Laicizarea  a  păşit  prea  de¬ 
parte  în  această  direcţie. 

Acum  învăţământul  religios  va  fi  lăsat  din  nou 
pe  seama  preoţilor.  Faptul  trebue  salutat  cu  încre¬ 
dere  şi  bucurie.  Biserica  nu  are  decât  de  câşigat 
pe  urma  lui,  căci  va  avea  din  nou  posibilitatea  să-şi 
strângă  fiii  şi  să-i  crească  în  duhul  credinţei  şi  aJ. 
evlaviei.  Dar,  mai  ales,  va  avea  ocazia  să  scoată 
învăţământul  religios  din  apele  exageratei  laicizări, 
în  care  a  fost  târât  acesta. 

Din  cele  ce  am  spus  mai  la  început  reieşiau 
nişte  acuze  pentru  felul  în  care  se  făcea  învăţă¬ 
mântul  religios  în  trecut,  dar  se  resfrângeau  alte 
acuze  şi  pentru  metoda  întrebuinţată  azi.  Le  men¬ 
ţinem. 

Atunci  care  este  norma  de  conduită  în  expu¬ 
nerea  materialului  de  religie?  Iată  o  chestiune  im¬ 
portantă.  Cea  folosită  în  trecut  nu  duce  la  scop  din 
motivul  că  ea  favorizează  o  memorizare  mecanică. 
Atunci  de  ce  să  nu  se  folosească  cea  preconizată 
azi  în  metodicele  învăţământului  religios?  Şi  aici 
trebuie  fixate  câteva  justificate  rezerve. 

Lecţiunile  de  religie  sunt  expuse,  în  mare  parte, 
cu  ajutorul  unui  stil  poetic,  încărcat  cu  figuri  stili¬ 
stice  şi  mai  adesea  în  formă  de  adevărate  poveşti. 
Cadrul  în  care  sau  întâmplat  diferitele  scene  din 
viaţa  Mântuitorului,  dar  mai  ales  parabolele,  sunt 
învăluite  într’o  astfel  de  formă  exterioară,  încât  pri¬ 
mesc  mai  degrabă  aspectul  de  legende  şi  în  care 
elementul  religios  este  înlocuit  cu  fantasticul.  De 
multeori  chiar  persoanele  biblice  sunt  prezentate 
sub  nume  fictive. 

Ori,  acest  procedeu  de  expunere  nu-şi  poate 
afla  raţiunea,  atunci  când  este  vorba  de  predarea 

învăţământului  religios.  Dacă  vechiul  sistem,  prin 
care  se  memorizau  pasagiile  din  Biblie,  îşi  are  scă¬ 
derile  sale,  apoi  el  stă  totuşi  pe  o  treaptă  mai  ri¬ 
dicată,  întrucât  măcar  nu  se  denaturează  înţelesul 
pericopelor  biblice,  menţinând  totul  într’o  atmosferă 
de  religiositate. 

In  faţa  acestor  două  căi,  drumul  de  mijloc  este 
cel  mai  indicat.  Concluzia  firească  ne  îndreptăţeşte 
să  afirmăm,  că  materialul  de  religie  trebue  expus 
cu  sensul  său  propriu,  dar  nu  ţinându-ne  legaţi  de 
textul  biblic,  într’o  formă  frumoasă  şi  atrăgătoare, 
fără  a  depăşi  însă  limita.  Din  orice  propoziţie  să 
străbată  faptul  că  se  vorbeşte  de  lucruri  sfinte  şi 
nu  despre  nişte  eroi  legendari.  Ba  din  loc  în  loc, 
unde  se  iveşte  ocazia,  să  turnăm  citate  biblice  ca¬ 
racteristice,  pentruca  elevii  să  se  familiarizeze  cu 
limba  sf.  Scripturi.  Să  se  vadă  la  tot  pasul  că  în 
lecţiile  de  religie  există  ceva  sfânt,  ceva  ce  nu  se 
află  în  lecţiile  de  altă  categorie. 

Dar  mai  presus  de  toate,  şi  întrebuinţând  orice 
mijloace,  prelegătorii  trebue  să  elimine  fantasticul 
din  istorioarele  biblice,  înlocuindu-1  cu  realitatea  pu¬ 
terii  dumnezeeşti.  Trebue  să  piară  concepţia,  că  pa¬ 
rabolele  sunt  simple  legende,  ori  povestiri  fantastice. 
Căci  religia  nu  are  scopul  să  desvolte  fantazia  co¬ 
pilului.  Pentru  scopul  acesta  se  găsesc  destule  po¬ 
veşti  cu  feţi  frumoşi  şi  cu  zâne. 

Prin  felul  cum  este  expusă,  religia  trebue  să 
zămislească  în  sufletul  copilului,  duhul  religiosităţii 
şi  al  credinţei. 

De  sigur  că  aceste  consideraţii  au  o  sferă 
foarte  generală,  însă  prin  ele  se  exprimă  o  realitate. 
Complectările  se  impun  dela  sine. 


D.  CĂLUGĂR. 


LECŢII  PRACTICE.1 

COPILĂRIA  LUI  ISUS. 

LECŢIE  PENTRU  CL.  I. 

PREGĂTIREA.  Ce  sărbătorim  la  Crăciun?  (Naşterea  Dom¬ 
nului).  Unde  s’a  născut  Isus?  (In  Vifleem).  Cine  erau  părinţii 
Iui  Isus?  (losif  şi  Maria).  Să-mi  istorisiţi  frumos  cum  s’a  născut 
Isus  în  Vifleem.  (Se  Iasă  elevilor  timp  să  povestească,  în  or¬ 
dine,  toate  scenele  în  jurul  Naşterii  Domnului;  călătoria  la  Vi¬ 
fleem,  naşterea  în  peşteră,  păstorii,  magii  etc.). 

ŢINTA.  Azi  am  să  vă  spun  încă  multe  şi  frumoase  lu¬ 
cruri  despre  pruncul  Isus. 

PREDAREA.  Isus  creştea  văzând  cu  ochii.  Trăia  liniştit 
lângă  părinţii  săi,  pe  care  îi  iubia  ca  ochii  din  cap.  Nici  odată 
nu  le  ieşia  din  voia  lor  cea  sfântă  şi  curată  şi  totdeauna-i  ajuta 
la  munca  zilei. 

Dar  şi  părinţii,  losif  şi  Maria,  îl  iubiau  pe  Isus.  O,  copii! 
Cum  să  nu-1  iubească,  când  în  lumea  toată  nu  se  afla  un  copil 
atât  de  bun  şi  de  frumos  cum  era  al  lor !  ?  Nici  îngerii  lui  Dum¬ 
nezeu  nu  sunt  aşa  de  curaţi  la  suflet,  cum  era  Isus.  Din  gura  lui 
o  vorbă  rea  nu  auziai.  Cu  copiii  se  juca  dumnezeeşte.  Mergea 
la  şcoală  ca  şi  voi  şi  la  biserică  se  închina  în  fiecare  zi.  Se 
deştepta  în  zorii  zilei.  îşi  împreuna  mânuţele  în  faţa  ochilor  şi 
se  ruga  fierbinte  Tatălui  din  ceriu. 

Şi  Isus  creştea  aşa  frumos  şi  cuminte  cum  numai  adevă¬ 
ratul  fiu  al  iui  Dumnezeu  putea  să  facă.  Ajunsese  de  doispre¬ 
zece  ani,  când  părinţii  Săi  se  pregăteau,  într’una  din  zile,  să 
meargă  la  Ierusalim.  Se  apropiau  Paştile  şi  voiau  să  le  pe¬ 
treacă  acolo,  la  biserica  cea  mare  din  Ierusalim.  Dar  Isus  voia 

1  Din  lecfiile  practice  ţinute  în  seminarul  catehetic-pedagogic  al 
Academiei  teologice  din  Sibiu,  sub  conducerea  şi  supravegherea  dlui  pro¬ 
fesor  Dr.  N.  Terchilă. 

să  meargă  şi  El  la  biserică.  De  aceea  se  rugă  cu  multă  gin¬ 
găşie  ca  să  îl  ia  cu  ei.  Iosiî  şi  Maria  l-ar  fi  luat  cu  toată  dra¬ 
gostea  lor  de  părinţi,  însă  se  temeau  că  Isus,  fiind  abia  de  12 
ani,  nu  va  putea  udi  un  drum  atât  de  lung  cum  era  acela 
dela  Nazaret  la  Ierusalim.  Pe  vremea  aceia  nu  se  făcea  un 
drum  lung  aşa  uşor  cum  se  face  azi,  copii.  Nu  erau  trenuri, 
care  să  te  poarte,  ca  vântul  de  iute,  dintr’un  loc  într’altul.  Nici 
maşini,  nici  avioane  nu  erau.  Oamenii  trebuiau  să  meargă  fie 
cu  cară,  fie  călări  pe  cai,  fie  chiar  pe  jos.  Ba  cei  mai  mulţi 
mergeau  pe  jos,  prin  praful  drumului.  Iosiî  şi  Maria  erau  săraci, 
astfel  că  nici  nu  se  puteau  gândi  să  facă  drumul  la  Ierusalim 
în  alt  chip  decât  pe  jos.  Dar  cum  să-l  ducă  pe  Isus  ?  El  se  va 
obosi  mergând  zile  şi  nopţi  dearândul. 

In  cele  dm  urmă,  la  rugăminţile  tot  mai  calde  ale  prun¬ 
cului  Isus,  hotărâtă  să-l  ia  şi  pe  dânsul. 

Astfel,  punându-şi  merinde  într’o  desagă  şi  adresând  mai 
întâi  o  rugăciune  către  Dumnezeu,  cei  trei  oameni  din  Nazaret, 
Iosif,  Maria  şi  Isus,  porniră  la  drum  în  zorile  unei  zile  frumoase. 

Au  mers,  tustrei,  cale  lungă  şi  grea,  prin  praf  şi  prin  pietre,, 
până  când  au  ajuns  la  Ierusalim.  Aici  lume  multă.  Ori  unde 
ţi-ai  fi  rotit  privirea  nu  întâlneai  decât  oameni,  veniţi  din  toate 
părţile  ţării.  Se  îmbulzeau  ca  să  ajungă  la  biserică.  Cu  mare 
greutate  au  putut  ajunge,  în  biserică,  călătorii  noştri  din  Na¬ 
zaret.  Dar  îndată  ce  au  pus  piciorul  în  prag,  au  început  să  se 
roage  cu  atâta  fierbinţeală,  încât  nu  mai  aveau  răgaz  sâ  vadă 
pe  nimeni  în  jurul  lor. 

Dupăce  şi-au  făcut  rugăciunile,  au  socotit  să  se  întoarcă 
spre  casă.  Au  părăsit  biserica  şi  au 'pornit  la  drum.  Dar  ce 
să  vedeţi?  Abia  au  făcut  câţiva  paşi,  când,  privind  In  jurul 
lor,  cei  doi  părinţi  nu-1  mai  găsiră  pe  Isus.  Au  întrebat  pe  ve¬ 
cini,  au  cercetat  în  dreapta  şi  în  stânga,  dar  pe  Isus  nu  aveau 
de  unde  să-l  ia.  Un  fior  de  durere  trecu  atunci  prin  inima 
Măriei.  Ochii  i  se  umplură  de  lacrămi,  cari  picurau  rostogo- 
lindu-se  pe  obraji.  îşi  pierduse  copilul  cel  scump  şi  drag.  In- 
zadar  o  mângăiau  cei  din  jur,  căci  lacrimile  nu  încetau  sâ  curgă,. 

Şi  aşa,  cu  durerea  cea  mai  mare  în  suflet,  părinţii  lui  Isus 
porniră  mai  departe  spre  casă  socotind  că,  poate,  fiul  lor  va  fi 
plecat  mai  repede,  cu  oarecari  vecini,  cu  prieteni,  ori  cu  alţi. 
cunoscuţi.  Pe  cine  întâlneau  în  cale,  îl  întrebau  dacă  nu  cumva; 

j-a  văzut  pe  pruncul  Isus.  Toţi  dădeau  din  umeri  şi  nimeni  nu 
ştia  nimic  despre  copilul  sîânt. 

Dacă  au  văzut  că  nici  cu  alţii  n’a  plecat  spre  casă,  Iosiî 
şi  Maria  au  socotit  că  tot  la  Ierusalim  trebue  să  îi  rămas  Isus. 
Cu  toată  oboseala  ce  îi  cuprinsese  după  atâta  alergare,  ei  se 
întoarseră  din  nou  Ia  biserică.  Au  intrat  înlăuntru  şi  au  rămas 
înmărmuriţi  de  ce  le-a  fost  dat  să  vadă.  Fiul  lor,  Isus,  era  în- 
cunjurat  de  cei  mai  învăţaţi  oameni  din  lumea  intreagă.  Ace¬ 
ştia  stăteau  aplecaţi  spre  El  şi  ascultau  cu  mirare  cuvintele  ce 
spunea.  Se  minunau  de  înţelepciunea  Lui  şi  nu  puteau  pricepe 
de  unde  ştie  atâtea  un  prunc  abia  de  12  ani.  Se  vede  că  abia 
apoi  au  aflat  şi  ei  că  Isus,  cel  care  le  vorbea,  era  Fiul  lui 
Dumnezeu. 

In  faţa  acestui  lucru  părinţii  lui  Isus  nu~şi  mai  putură  stă¬ 
pâni  lacrimile.  Fecioara  Maria  şi  bătrânul  Iosiî  plângeau  de  bu¬ 
curie.  Cu  braţele  întinse  au  alergat  la  Isus  şi  strângându-L  la 
pieptu-i  de  mamă,  Maria  îi  zise  : 

„Fiule,  de  ce  ne-ai  făcut  să  te  căutăm  atât  de  mult  ?“ 

Atunci  bunul  Isus  îşi  privi  părinţii  cu  dragostea  Iui  fără 
margini,  şi  le  zise : 

„De  ce  m’aţi  căutat?  Nu  ştiaţi,  că  în  casa  Tatălui  meu  se 
-cădea  să  fiu?" 

Şi  luându-şi  rămas  bun  dela  învăţaţii  lumii,  cei  trei  drumeţi 
;se  întoarseră,  veseli,  la  Nazaret. 

Aici  Isus  creştea,  făcându-se  cu  fiecare  zi  tot  mai  cuminte. 

INTUIŢIA.  (Se  va  face  prinfr’un  tablou  potrivit). 

REPRODUCEREA. 

APROFUNDAREA.  Unde  trăiau  Isus  şi  părinţii  Săi?  (In 
Vifleem).  Ce  făcea  Isus  cât  e  ziua  de  mare  ?  (Mergea  la  şcoală, 
'ajuta  la  părinţi  la  lucru  etc.).  De  ce  îl  iubeau  părinţii  atât  de 
mult  pe  Isus?  (Fiindcă  era  bun  şi  cuminte).  De  ce  ziceţi  voi 
că  era  bun  şi  cuminte?  (Se  juca  frumos,  vorbea  numai  ade¬ 
vărul,  se  ruga  lui  Dumnezeu  etc.).  Când  se  ruga  Ei  ?  (In  fiecare 
zi  şi  de  mai  multeori  chiar).  Care  era  plăcerea  Iui  cea  mai 
mare?  (Să  meargă  la  biserică).  De  unde  credeţi  acest  lucru? 
(El  s’a  rugat  de  părinţii  Săi  să  fie  dus  la  Ierusalim).  Ce  a  făcut 
.acolo?  (S’a  rugat  şi  a  stat  de  vorbă  cu  cei  mai  învăţaţi  oameni). 

Cum  putea  sta  Isus  de  vorbă  cu  astfel  de  oameni?  Doar  Isus 
era  abia  de  12  ani.  (El  era  Fiul  lui  Dumnezeu). 

ASOCIEREA.  De  unde  ştim  că  Isus  era  Fiul  lui  Dumnezeu  ? 
(Dela  Naşterea  Lui).  Ce  s’a  întâmplat  atunci?  (îngerii  din  ceriu 
i-au  cântat).  Cine  au  mai  venit  la  El  ?  (Magii).  Ce  erau  aceşti 
Magi?  (Nişte  împăraţi  vestiţi).  Ei  ce  au  căutat  la  Isus?  (I-au 
adus  daruri  şi  s’au  închinat  Lui).  De  ce  s’au  închinat  unui  prunc 
atât  de  mic,  cum  era  Isus,  dacă  ei  erau  împăraţi  atât  de  mari 
şi  de  vestiţi?  (Ştiau  că  Isus  este  Fiul  lui  Dumnezeu). 

Da,  copii,  din  jocurile  lui  Isus,  din  purtarea  Lui,  din  înţe¬ 
lepciunea  şi  din  tot  ce  a  făcut  El,  putem  şti  şi  noi,  că: 

GENERALIZAREA.  Pruncul  Isus  este  adevăratul  fiu  al 
lui  Dumnezeu. 

APLICAREA.  Voi  ce  învăţaţi  din  felul  cum  s’a  purtat  Ei 
aici  pe  pământ?  (Cum  să  fim  faţă  de  părinţi,  faţă  de  copii 
etc.).  Dar  din  felul  cum  se  ruga  Isus?  (Cum  şi  când  trebuie 
sa  ne  rugăm  şi  noi). 

Iar  din  călătoria  Lui  la  Ierusalim?  (Să  dorim,  mai  mult 
decât  orice,  biserica). 

Aşa  să  faceţi,  copii.  Nu  uitaţi  că  Isus  a  venit  pe  pământ, 
ca  prunc,  şi  pentru  voi.  Ei  este  cel  mai  mare  prieten  al  co¬ 
piilor.  Ce  a  făcut  EI,  faceţi  şi  voi. 

TURNUL  BABIIONULUI. 

LECŢIE  PENTRU  CL.  II. 

PREGĂTIREA.  Ce  am  învăţat  în  ora  trecută  la  religie? 
(Despre  potop).  Ce  a  fost  potopul?  (O  ploaie  mare,  mare). 
Cât  a  ţinut?  (Patruzeci  de  zile  şi  patruzeci  de  nopţi).  Cine  a 
trimis  acest  potop  şi  de  ce?  (L-a  trimis  Dumnezeu  ca  să  pe¬ 
depsească  fărădelegile  oamenilor).  Ce  s’a  întâmplat  cu  oamenii 
din  vremea  potopului?  (S’au  înecat  toţi,  afară  de  Noe  şi  familia 
sa).  El  de  ce  nu  s’a  înecat  ?  (Dumnezeu  l-a  scăpat,  fiindcă 
Noe  era  bun  şi  credincios). 

ŢINTA.  Azi  o  să  vă  istorisesc  ce  s’a  întâmplat  după  potop,, 
cu  Noe  şi  cu  urmaşii  săi. 

PREDAREA.  Dupâce  a  trecut  potopul  cel  groaznic,  apa 
a  început  să  scadă  mereu.  Ici,  colo  au  început  să  se  vadă 

vârfuri  de  munţi,  apoi  dealuri  şi  în  urma  apa  s’a  retras  cu  totuL 
Noe  şi  cu  fiii  săi  au  părăsit  atunci  corabia  şi  s’au  apucat  de 
lucru.  Munceau  cu  mult  drag  şi  cu  nespus  de  multă  veselie,, 
având  mereu  încredere  în  bunul  Dumnezeu.  Nu  uitau  niciodată, 
să  aducă  mulţumiri  şi  rugăciuni  Aceluia,  care  îi  scăpase  dela 
înec. 

Noe  a  trăit  sănătos,  mulţi,  mulţi  ani.  Ajunse  încovoiat  de 
spate  ca  un  cârlig,  iar  barba  albă  îi  trecea  mai  jos  de  genunchi. 
Nepoţi  şi  strănepoţi  roiau  în  jurul  său  mângăindu-i  bătrâneţele 
adânci.  Până  când  într’o  zi  muri  şi  el.  Copiii  şi  alte  rudenii 
îl  înmormântară  cu  multă  cinste  şi  evlavie.  Apoi  s’au  pus  din 
nou  pe  muncă.  Munceau  de  când  se  vedeau  primele  raze  de 
soare  pe  creştele  munţilor  şi  până  când  se  ducea  soarele  să 
se  culce  după  dealuri. 

Au  trăit  şi  fiii  lui  Noe  ani  îndelungaţi,  bucurându-se  de 
sănătate,  de  frumseţile  pământului,  de  nepoţi  şi  strănepoţi.  Mai 
apoi  au  închis  şi  ei  ochii  intrând  în  pământ. 

Cu  timpul  oamenii,  urmaşii  lui  Noe  şi  ai  fiilor  lui,  s’au  în¬ 
mulţit  grozav  de  mult,  încât  nu  mai  încăpeau  în  ţara  aceea. 
S’au  adunat  cu  toţii  la  un  sfat  şi  au  hotărât  să  plece  în  alte 
părţi  şi  să-şi  caute  pe  acolo  loc  de  trai.  Sfatul  s’a  ţinut  în 
linişte  şi  cu  bună  înţelegere,  căci  locuitorii  ţării  se  înţelegeau 
între  ei  nespus  de  uşor.  Toţi  vorbeau  aceeaş  limbă. 

Cum  au  hotărât,  aşa  au  şi  făcut. 

Intr’o  bună  zi  şi-au  luat  ce  aveau  de  luat,  au  încălecat 
pe  cai  şi  au  pornit  la  drum.  Mers-au  ei  zile  şi  săptămâni  dea- 
rândul,  trecând  peste  munţi  şi  văi,  însă  nicăiri  nu-şi  găseau  o 
ţară  pe  plac. 

După  mult  drum  şi  după  multă  căutare,  iată  că  s’au  trezit 
într’o  câmpie  netedă  ca  masa,  plină  cu  iarbă  şi  flori,  încon¬ 
jurată  de  câteva  râuri  reci  ca  ghiaţa  şi  limpezi  ca  sticla.  Aici 
era  de  ei.  Au  descălecat  mulţumiţi  şi  s’au  aşezat  în  această 
frumoasă  câmpie,  împreună  cu  numeroasele  lor  turme. 

Abia  au  trecut  câţiva  ani  dela  această  întâmplare  şi  câmpia 
începu  să  adăpostească  sate  şi  oraşe.  Urmaşii  lui  Noe  au  în¬ 
temeiat  o  ţară  nouă.  Ţara  lor  cea  nouă,  era  frumoasă  şi  bogată 
şi  tot  aşa  era  viaţa  noilor  ei  locuitori.  Numai  că  un  gând  îi 
neliniştea  mereu.  Auziseră  ei  din  gura  moşilor  şi  strămoşilor, 
că,  pe  vremea  lui  Noe,  Dumnezeu  trimisese  un  mare  potop 
asupra  pământului,  pedepsind  prin  el,  pe  oamenii  cei  păcătoşi. 

Şi  cum  nici  ei  nu  se  prea  puteau  socoti  între  oamenii  cei 
vrednici,  mare  le  era  teama  că  într’o  bună  zi  un  nou  potop  va 
ii  trimis  şi  asupra  lor.  Trebuie  să  vă  spun  copii,  că  erau  tot 
<tşa  de  răi  şi  îngâmfaţi  ca  şi  cei  din  vremea  lui  Noe.  Teama 
aceasta  creştea  cu  fiecare  zi  în  sufletul  lor,  mai  ales  că  şi 
răutatea  ctcştea  văzând  cu  ochii.  Intr’una  din  zile  s’au  adunat 
■din  toate  părţile  ţării,  şi  au  ţinut  iarăşi  sfat,  cercetând  cum  ar 
putea  scăpa  din  mâna  morţii,  dacă  s'ar  întâmpla  un  nou  potop. 
A  fost  multă  sfada  între  ei,  căci  fiecare  se  credea  mai  înţelept 
decât  vecinul  său.  Dar  după  multă  vorbă  au  căzut  totuşi  la 
învoială  şi  s’au  hotărât  să  facă  un  turn  mare,  în  mijlocul  ţării, 
aşa  de  înalt,  încât  sa  ajungă  până  la  cer  şi  în  care  să  se  urce 
toţi,  dacă  s’ar  întâmpla  să  vie  iarăşi  un  potop. 

Abia  au  trecut  câteva  zile  dela  ţinerea  acestui  sfat,  până 
•când  oamenii  noştri  s’au  apucat  de  lucru.  Şi  lucrau,  nu  glumă! 
Unii  ciopleau  lemne  pentru  grinzi,  alţii  cărau  pietre  pentru  zid, 
alţii  aduceau  nisip,  alţii  apă  etc.  Adică  aşa  cum  lucrează  şi 
azi  oamenii  când  zidesc  o  casă.  Şi  turnul  se  ridica  mereu. 
Ajunse  atât  de  înalt,  că  abia  se  mai  vedeau  cei  cari  lucrau  sus 
de  tot.  Se  bucurau  minune  mare,  oamenii  noştri! 

Dar  într’o  zi  pe  când  lucrau  mai  cu  spor,  au  observat  că 
mi  se  mai  puteau  înţelege.  Dacă  unul  din  ei  cerea  cărămidă, 
celâlait  îi  aducea  var,  ori  nisip.  Şi  aşa  era  cu  toţi.  Ce  se  în¬ 
tâmplase?  (Dumnezeu  le  încurcase  limbile).  Inzadar  au  căutat 
să  lucreze  mai  departe,  căci  nu  era  chip. 

Astfel  s’au  văzuţi  siliţi  să  se  împrăştie  în  toate  părţile. 
Turnul  a  rămas  neisprăvit  şi  lumea  II  numeşte  „Turnul  Babel“ 
(Babilonului),  adecă  al  amestecării  limbilor.1 

REPRODUCEREA 

APROFUNDAREA.  Ce  voiau  să  facă  oamenii  despre  cari 
am  vorbit  azi?  (Un  turn  mare).  De  ce  voiau  să  facă  un  ase¬ 
menea  turn?  (Ca  sa  se  urce  în  el  în  caz  de  potop).  Pentruce 
ie  era  teamă  că  o  să  vie  un  nou  potop?  (Erau  răi).  Cine  se 
teme  de  pedeapsa  lui  Dumnezeu?  (Acela  care  se  simte  vinovat). 
Unde  poate  scăpa  omul  de  pedeapsa  lui  Dumnezeu?  (Nicâiri). 

'  Intuirea  acestei  istorioare  biblice,  ca  şi  a  întregului  materia!  din 
V,  T.  şi  N.  T.  se  poate  face  pe  baza  cărţii:  „Istoria  biblică  în  chipuri", 
de  preoţii  Gh,  Maior  şi  E.  Todoran. 

De  ce?  (Pentrucă  El  este  în  tot  locul,  este  pretutindenea  de 
iată).  Ce  voiau  aceşti  oameni  să-şi  mai  arate  cu  acest  turn? 
(Puterea  lor).  Numai  puterea?  (Şi  mândria,  îngâmfarea).  De 
ce  nu  i-a  lăsat  oare  Dumnezeu  să  termine  zidirea?  (Tocmai 
pentrucă  erau  încrezuţi,  mândrii). 

ASOCIEREA.  Cu  cine  se  aseamănă  aceşti  oameni  dintre 
acei  despre  cari  am  mai  învăţat?  (Cu  acei  din  vremea  lui  Noe). 
De  ce?  (Şi  ei  erau  răi  şi  neascultători).  Ei  ce  au  păţit?  (Au 
fost  înecaţi  prin  potop).  Cum  căutau  şi  ei  să  scape  ?  (Se  suiau 
în  copaci,  alergau  pe  vârîurile  munţilor  etc.).  Unul  totuşi  a  scăpat. 
(Noe  şi  ai  săi).  El  cum  a  scăpat?  (Cu  o  corabie).  Cine  a  făcut 
corabia  aceea?  (însuşi  Noe,  cu  fiii  săi).  Cum  se  face  că  lui 
Noe  i-a  ajutat  Dumnezeu  să  termine  corabia,  dar  urmaşilor  lui 
nu  le-a  ajutat  să  zidească  tumul?  (Noe  era  blând,  credincios 
şi  umilit.  Urmaşii  lui  erau  chiar  întors  decât  el:  trufaşi  etc.). 
Ce  învăţătură  putem  scoate  din  toate  acestea? 

GENERALIZAREA.  Da,  copii,  în  Sî.  Scriptură  se  spune 
foarte  iâmurit,  că:  „Dumnezeu  ajută  celor  umiliţi,  iar  celor 
mândri  le  stă  împotrivă".  (Se  scrie). 

APLICAREA.  Voi,  aşa  mici  cum  sunteţi,  prin  ce  puteţi 
arăta  că  sunteţi  umiliţi?  (Prin  învăţătură).  Cum?  (Niciodată 
să  nu  credem  că  suntem  prea  învăţaţi?  Să  nu  dispreţuim  pe 
cei  mai  pujini  inteligenţi).  Dar  în  alte  împrejurări,  cum  vă 
puteţi  arăta  că  sunteţi  umiliţi?  (Cei  bine  îmbrăcaţi,  să  nu  dis¬ 
preţuim  pe  cei  rău  îmbrăcaţi). 

Pentru  ora  viitoare  să-mi  ştiţi  istorisi,  ce  simţiţi  fiecare 
faţă  de  un  om  trufaş  şi  ce  simţiţi  faţă  de  unul  umilit  şi  bun. 

PRINDEREA  ŞI  RĂSTIGNIREA  LUI  ISUS. 

LECŢIE  PENTRU  CL.  III. 

PREGĂTIREA.  Ce  lecţie  am  învăţat  ora  trecută?  (Cina 
cea  de  taină).  Să  istorisească  unul  din  voi  tot  ce  am  învăţat 
despre  „Cina  cea  de  taină".  (Se  lasă  elevilor  timp  ca  să  re¬ 
producă  tot  ce  ştiu  (tot  ce  s’a  învăţat)  referitor  la  acest  su¬ 
biect). 

Ce  lucru  însemnat  se  cuprinde  în  această  lecţiune?  (Aşe¬ 
zarea  sf.  Taine  a  cuminecăturii).  Prin  ce  cuvinte  a  aşezat 

Mântuitorui  această  mare  taină?  („Luaţi,  mâncaţi"...  „Beţi  dintru 
acesta  toţi"...).  Ce  a  povestit  Isus,  ucenicilor  săi,  cu  această 
ocazie?  (Că  va  ti  răstignit).  Cari  sunt  cuvintele  Mântuitorului, 
prin  cari  a  vorbit  ucenicilor  despre  patimile  Sale?  („De  acum 
nu  voi  mai  bea  cu  voi  din  izvorul  vieţii"  etc.  (Matei  26,  29 — 35). 

ŢINTA.  Azi  o  să  stăm  de  vorbă  asupra  telului  cum  a 
îost  prins  şi  răstignit  Mântuitorul.  1 

PREDAREA,  Era  Joi  spre  seară.  Soarele  mergea  şi  el  să 
se  odihnească.  Doar  câteva  raze  întârziate  mai  steteau  de 
veghe  pe  culmile  de  deal,  aşteptând  şi  ele  să  meargă  cât 
mai  în  grabă  la  culcare.  Peste  casele  din  oraşul  Ierusalim  se 
coborau  umbrele  şi  colţurile  străzilor  se  pregăteau  să  se  înves¬ 
mânteze  cu  întunerecul  nopţii. 

Oameni  zoriţi  păşiau  pe  uliţe.  Din  loc  în  loc  se  mai 
opreau,  în  mijlocul  drumului  şi  steteau  de  vorbă  pe  şoptite. 
Apoi  îngrijoraţi  îşi  aruncau  privirea  spre  ceata  celor  doispre¬ 
zece  ucenici,  cari  păşiau,  desculţi,  în  urma  lui  Isus.  Uude  vor 
merge?  Ei  nu  ştiau  că  Hristos  Mântuitorul  se  îndrepta,  însoţit 
de  iubiţii  Săi  apostoli,  spre  grădina  Ghetsimani,  ca  să  se  roage 
în  linişte,  Tatălui  ceresc  şi  să  se  pregătească  pentru  patimile 
crucii. 

Mergeau  încet  şi  duşi  pe  gânduri.  Iatâ-i  la  uşa  grădinii. 
Stau  de  fac  popas.  Se  privesc  tăcuţi  înţelegând  cu  toţii  că  în 
curând  Mântuitorul  va  fi  dat  spre  junghiere  în  manile  celor 
fără  de  lege. 

Deodată  printre  ei  a  început  să-şi  facă  drum  o  şoaptă : 
unul  fugise.  Iuda,  trădătorul. 

In  drum  el  se  desparţi  de  ceilalţi  ucenici  şi  alergând  la 
mai  marii  poporului,  îl  vânrîu  pe  Isus. 

Acum  cei  unsprezece  ucenici  şi  cu  învăţătorul  lor  au 
intrat  în  grădină.  Ce  loc  minunat  pentru  rugăciune  (  Isus  făcu 
un  semn  şi  ucenicii  rămaseră  pe  loc.  Apoi  le  zise:  „Rămâneţi 
aici,  căci  eu  merg  să  mă  rog.  Dar  aveţi  de  grije  să  nu  vă 
prindă  somnul.  Staţi  treji,  căci  peste  puţin  nu  voi  mai  îi  cu 
voi".  Şi  plecă. 

1  Acest  subiect  poate  fi  explicat  fie  împreună  cu  moartea  lui  Isus, 
lie  numai  până  la  răstignire.  In  această  lectiune  e  tratat  în  felul  din  urmă, 
lăsând  restul  şi  alte  amănunte  pentru  o  altă  lecţiune.  Materialul  fiind 
bogat  şi  de  o  frumuseţă  deosebită,  cred  că  merită  să  fie  tratat  ce I  pufin 
în  două  lecţiuni. 

Făcu  doar  câţiva  paşi,  apoi  căzu  în  ghenunchi  şi  începu 
să  se  roage  fierbine  zicâid:  „Părinte,  de  este  cu  putinţă  să 
treacă  acest  pahar  dela  mine,  dar  nu  după  voia  mea,  ci  după 
voia  Ta“. 

O,  copii,  cum  se  ruga  Mântuitorul!  Aşa  cum  nimeni  nu 
poate  tace  în  lumea  aceasta.  Sudori  de  sânge  picurau  din  faţa 
Lui  cea  sfântă. 

După  rugăciune  se  întoarce  la  locul  unde  rămăseseră 
ucenicii.  Aceştia  dormeau.  Ii  trezi  încetişor  şi  îi  mustră  cu 
blândeţea  Iui  dumnezeiască.  Apoi  din  nou  le  zise  acelaş  lucru 
ca  mai  înainte  şi  din  nou  se  desparte  de  ei,  rugându-se  cu 
mai  multă  sfinţenie  şi  tărie.  La  întoarcere  iarăşi  îi  află  dur- 
mind.  „Dormiţi  de  acum"  —  le  zise  Isus. 

Dar  nici  nu  termină  vorba,  când  din  apropiere  se  auziră 
strigăte  şi  zăngănit  de  arme.  De  după  colţul  unei  case  apăru 
chipul  unui  om.  Era  Iuda  vânzătorul.  La  câţiva  paşi  în  urmă 
venea  mulţimea  înarmată  cu  săbii  şi  ciomege.  Unii  aduceau 
în  mâni  lanţuri  grele,  iar  alţii  purtau  lumânări,  căci  era  seară, 
acum,  deabinele.  Sufletul  lor  clocotea  în  valul  urii  şi  al  ne¬ 
legiuirii. 

Primul  care  veni  la  Isus,  fu  Iuda.  EI  privi  în  faţă  pe 
Mântuitorul,  stătu  o  clipă  dus  pe  gânduri  şi  apoi,  făţarnic  cum 
era,  se  aplecă  asupra  Lui  şi-L  sărută  zicând:  „Bucură-te  învă- 
ţătorule" !  Dar  sărutul  lui  Iuda,  era  săratul  pierzaniei,  semnul 
după  care  răsvrătiţii  aveau  să  ştie  care  este  Isus.  Acum  ştiau. 
O  clipă  mai  târziu  vrăşmaşii  au  lăsat  să  cadă  lanţuri  reci  şi 
grele  peste  mânile  cu  care,  numai  câteva  zile  înainte,  Isus  spri¬ 
jinise  pe  Lazar  să  se  ridice  din  mormânt. 

Şi  L-au  pornit  la  drum  in  hulă  şi  ocară.  De  departe,  Petru 
urmărea  să  vadă  ce  se  întâmplă  cu  învăţătorul. 

Acum  sunt  la  Caiafa,  arhiereul,  ca  să  îl  judece  pe  cel 
nevinovat.  Cărturarii  şi  bătrânii  se  străduiau  să  afle  mărturii 
mincinoase  contra  Iui  Isus.  Şi  au  aflat.  Căci  când  s’a  pomenit 
să  nu  se  găsească  în  lume  mincinoşi?!  Dar  chiar  aşa  fiind, 
nici  unul  n’a  putut  rosti  ceva  din  care  să  reiasă  vinovăţia 
lui  Isus... 

Stăpâniţi  acum  de  ură  şi  împinşi  de  dorul  râsbunării, 
câţiva  din  şirul  celor  cari  steteau  să  vadă  judecata,  au  început 
să  strige:  „La  moarte!  Să  se  răstignească!"  Şi  vorbele  au 

prins.  Mulţimea  murmura  rostind  cu  patimă  aceleaşi  vorbe:  „Să 
se  răstignească” !  Ba  nici  atât  nu  ajungea.  Ci  înc!eştându-şi 
pumnii  li  loveau,  fără  de  milă,  iar  alţii  II  scuipau  în  faţă  cu 
neruşinare. 

Oricât  de  porniţi  erau  spre  moarte,  tot  nu  aveau  puterea 
să  o  facă.  Le  trebuia,  pentru  aceasta,  învoirea  Iui  Pilat,  care 
era  mai  marele  stăpânitor  al  Palestinei.  S’au  dus  atunci  cu 
Isus  şi  au  cerut  şi  învoirea  lui  Pilat.  Acesta  cercetându-L  pe 
Isus,  nu  L-a  aflat  vinovat  de  moarte.  Iudeii  însă  nu  încetau  cu 
strigătul:  „Să  se  răstignească”! 

Legiuitorul  îşi  spală  mânile,  apoi  ca  să  împace  pe  evrei, 
.  II  dădu  pe  Isus  în  mânile  lor.  De  acum  începe  drumul  jertfei ! 

Ostaşii,  ca  să-şi  bată  joc  de  Domnul,  au  împletit,  din 
spini,  o  cunună.  I-au  pus-o  lui  Isus  pe  cap,  batjocorindu-L.  Şi 
nici  atâta  nu  ajungea.  Din  când  în  când  loveau  cununa  cu 
trestii,  iar  spinii  pătrundeau,  astfel,  tot  mai  adânc  în  capul  lui 
Isus.  Sângele  ţâşnea,  roşindu-I  faţa.  Iar  ca  batjocura  să  îie  mai 
deplină.  L-au  desbrăcat  de  hainele  ce  avea  şi  ’n  schimb  l-au 
dat  o  haină  mohorâtă. 

Acum  totul  era  gata  pentru  răstignire.  Căci  câţiva  oa¬ 
meni  au  răzimat  pe  braţul  iui  Isus  o  cruce  mare.  El  trebuia 
să-şi  ducă  lemnul  pentru  răstignire.  Şi  lumea,  forfotind  în  valul 
urii,  porni  cătră  Ciolgota. 

Isus  mergea  încet,  căci  crucea  era  grea.  Ba  sub  povara 
ei  de  multe  ori  cădea  în  praful  drumului.  Cei  din  jur,  în 
loc  să-i  uşureze  drumul,  îi  aruncau  cuvinte  de  ocară  şi  Ii 
scuipai). 

Au  mers  aşa  un  drum  destul  de  lung,  până  când  în  calea 
lor  se  întâlniră  cu  un  om  bun  şi  milostiv:  Simion  Chirineanul. 
El  se  întorcea  dela  munca  câmpului.  Puse  la  o  parte  ce  avea 
şi  luând  crucea  din  mâna  lui  Isus,  o  duse  până  la  locul  de 
osândă. 

Aici  L-au  desbrăcat  pe  Mântuitorul  şi  întinzându-I  mânile 
pe  lemnul  de  ocară,  l-au  ţântuit  cu  piroane.  Apoi  ridicând 
■  crucea,  o  lăsară  să  cadă  cu  putere  într’o  groapă,  anume  să¬ 
pată,  mai  înainte.  Un  oftat  greu  ieşi  din  pieptul  lui  Isus.  Din 
ochi-I  o  lacrimă  se  prăvăli  peste  obrajii  înroşiţi  de  sânge,  din 
mâni  şi  din  picioare  curgea  şiroaie  sângele  nevinnvat,  iar  de 
pe  buzele  învineţite  de  durere,  acum  în  clipele  durerilor  cum- 

plite,  se  auzi  un  glas  dumnezeiesc :  „Doamne  iartă-le  lor,  căci* 
nu  ştiu  ce  fac!“ 

Apoi  lumea  se  împrăştie  pe  la  căminuri.  Când  trecători, 
răsleţi  se  întâmplau  aproape  ori  pe  lângă  crucea  lui  Isus,  mai 
aruncau  şi  acum  cuvinte  de  batjocură. 

La  cruce  au  rămas  ostaşii,  străjuind.  Şi  ei  batjocoreau,  în 
neştiinţa  lor. 

Altfel  pustiu.  Doar  doi  tâlhari,  de  dreapta  şi  de  stânga 
lui  jsus,  îndurau  şi  ei  osânda  grea  a  răstignirii.  Apostolii  L-au. 
părasit,  temându-se  de  ura  fariseilor. 

In  clipele  de  chinuri,  la  poalele  crucii,  ochii  lui  Isus  au 
întâlnit  mereu  un  tânăr,  care  plângând  cu  hohote,  sprijinea  o 
femee,  ce  plângea  şi  mai  amarnic.  Erau  Ioan,  învăţăcelul  şi 
Maria,  Maica  Domnului.  Singurii  cari  nu  L-au  părăsit,  în  clipa 
morţii  pe  Isus. 

INTUIŢIA. 

REPRODUCEREA 

APROFUNDAREA.  De  ce  a  venit  Isus  în  lume?  (Ca  sâ 
înveţe  pe  oameni  binele  şi  adevărul).  Pentruce  îl  urau  fariseii, 
dacă  făcea  numai  bine?  (Ei  nu  puteau  face  ceeace  făcea  El 
şi  pentrucă  dădea  pe  faţă  toate  nelegiuirile  lor).  Ce  au  făcut 
cu  Isus?  (L-au  răstignit).  Cum  poate  fi  socotită  această  răstig¬ 
nire?  (Replătirea  binelui  prin  rău).  Dar  Isus  era  Dumnezeu. 
De  ce  nu  s’a  împotrivit?  (Ca  să  spele,  prin  sângele  Lui,  pă¬ 
catele  lumii). 

APLICAREA.  Vă  amintiţi  voi  cuvintele  rostite  de  Isus 
când  era  pe  cruce?  („Doamne,  iartă-le  lor“).  Ce  pildă  ne  lasă 
Isus  prin  cuvintele  acestea?  (Să  ne  rugăm  lui  Dumnezeu  chiar 
şi  pentru  vrăjmaşii  noştrii).  Prin  ce  se  deosebeşte  fapta  Mân¬ 
tuitorului  de  aceea  a  fariseilor?  (Aceia  au  răsplătit  binele  prin 
rău,  iar  Isus  a  făcut  tocmai  contrarul :  a  răsplătit  răul  prin  bine). 
De  ce?  (Ca  să  facem  şi  noi  la  fel). 

Ce  putem  îavâţa,  ca  oameni,  din  jertfa  lui  Isus?  (Să  în¬ 
durăm,  cu  tărie,  orice  pentru  dreptate). 

Jertfa  lui  Isus,  cel  care  s’a  răstignit  şi  pentru  fiecare  din 
voi,  să  vă  aducă  totdeauna  aminte  de  îndatoririle  ce  aveţi  unul 
faţă  de  altul  şi  toţi  faţă  de  Dumnezeu. 

POGORÎREA  DUHULUI  SFÂNT.1 

LECŢIE  PENTRU  CL.  IV. 

PREGĂTIREA.  Ce  au  făcut  apostolii  Domnului  după  ră¬ 
stignirea  învăţătorului  lor?  (Au  rămas  la  Ierusalim).  De  ce  nu 
s’au  râsleţit  prin  alte  oraşe?  (Aşteptau  să  învieze  Mântuitorul). 
De  unde  ştiau  că  Isus  va  învia?  (Le  spusese  încă  înainte  de 
a  fi  răstignit).  Unde  obişnuiau  ei  să  se  adune  zilnic?  (In  casa 
Măriei).  Ce  făceau  aici?  (îşi  petreceau  tot  timpul  în  rugăciuni). 
Când  a  venit  Isus  din  nou  în  mijlocul  lor?  (La  Dumineca  Tomiii). 
A  mai  stat  mult  între  ucenicii  Săi?  (Patruzeci  de  zile  şi  apoi 
s’a  înălţat  la  ceriu).  Ce-au  făcut  ucenicii  după  înălţarea  lui  Isus? 
(Au  rămas  mai  departe  în  Ierusalim).  De  ce  nu  s’au  răspândit 
nici  acum? 

Aşteptau  pogorîrea  Duhului  Sfânt).  De  unde  ştiau  ei  acest 
lucru?  (Le  promisese  Mântuitorul  că-L  va  trimite).  Când  le 
promisese  ?  (La  înălţarea  Sa  şi  cu  alte  ocazii :  exemple).  Cum 
le-a  zis?  („Alt  mângăetor  voiu  trimite  vouă,  Duhul  Adevă¬ 
rului"  . . .  etc.). 

ŢINTA.  Tocmai  azi  vom  vorbi  despre  acest  lucru:  po¬ 
gorîrea  Duhuiui  Sfânt. 

PREDAREA.  Era  tocmai  în  ziua  Rusaliilor.  Ierusalimul 
gemea  de  mulţimea  venită  din  toate  unghiurile  lumii,  ca  să 
prăznuiascâ,  aici,  ziua  cincizecimii.  Locuitorii  din  Iudeia,  Asia, 
Mesopotania,  Egipt,  Creta  şi  din  alte  părţi  s’au  întâlnit  în  această 
zi  la  Ierusalim. 

Ucenicii  lui  Isus  erau  adunaţi  şi  ei  la  casa  unde  obişnuiau 
să-şi  facă  rugăciunile  şi  să  mănânce  împreună.  Stăteau  aici  şi 
se  rugau  plini  de  cucernicie  şi  credinţă. 

Deodată  se  auzi  un  tunet  mare,  venind  din  cer.  Apoi 
nişte  limbi  de  foc  au  stătut  deasupra  casei  unde  erau  adunaţi 
ucenicii.  Peste  fiecare  din  ei  s’a  aşezat  o  limbă  de  foc.  Şi 
minune!  Pescarii  luaţi  din  marginea  Ghenezaretului,  vameşii 
chemaţi  la  apostolie  şi  toţi  ceialalţi  oameni  simplii  şi  sfioşi, 


1  Articolele  din  Simbolul  credinţei  sunt  grele  de  explicat  în  şcoala 
primară,  folosind  procedeul  obişnuit  în  învăţământul  secundar.  De  aceea 
e  mult  mai  corect,  ca  acest  material  dogmatic  să  fie  îmbinat  în  lecţiunî, 
cari  tratează  evenimente  din  viaţa  Mântuitorului,  sau  a  apostolilor.  Ex. 
ca  mai  sus. 

cari  alcătuiau  ceata  celor  doisprezece  ucenici,  s’au  simţit  deodată 
plini  de  un  curaj  sfănt,  gata  de  a  se  jertîi  oricând  pentru  Isus. 
Ba  nu  numai  atât,  ci  fiecare  din  apostoli  începu  să  vorbească 
în  limbi  streine,  necunoscute  de  ei  până  în  momentul  acela. 

Duhul  Sfânt,  promis  de  Mântuitorul,  se  pogorlse  peste  ei. 

La  auzul  acestui  răsunet  şi  văzând  limbile  cele  de  foc, 
mulţimea  se  înghesui  cu  mare  grabă  spre  casa  unde  se  întâm¬ 
plaseră  cele  ce  s’au  spus.  Şi  care  nu  le  fu  mirarea,  când  fiecare 
auzia,  pe  apostoli,  vorbind  în  limba  ţârii  lor?! 

Şi  se  ’ntrebau  în  gândul  lor: 

„Oare  nu  sunt,  toţi  aceştia,  Galileeni?  Cum  de  pot  vorbi, 
dar,  fiecăruia  din  noi  în  limba  noastră,  în  care  ne-am  născut?" 
(Fapte  27—8). 

Stăteau  muţi  şi  nu  pricepeau  minunea  întâmplată  cu  apo¬ 
stolii.  Ba  mulţi  din  cei  care  priveau  şi  ascultau  vorbirile  apo¬ 
stolilor,  şi  mai  ales  evreii  din  Ierusalim,  îşi  bateau  joc  zicând: 

„Nu  e  minune  la  mijloc!  Apostolii  Nazarineanului  Isus 
s’au  îmbătat  de  must  şi  pentru  asta  fac  cele  ce  vedeţi". 

(Aici  mai  potrivit  este  să  se  citească,  din  Sf.  Scriptură, 
întreaga  cuvântare  a  Sf.  Petru,  pentruca  elevii  să-i  prindă  sensul 
mai  corect,  dar  şi  pentru  a  se  familiariza  cu  expresiuni  biblice. 
Se  va  ceti  deci  din:  Faptele  Apostolilor,  cap  2,  14 — 40). 

De  acum,  întăriţi  şi  luminaţi  prin  puterea  Duhului  Sfânt, 
ucenicii  au  plecat  în  cele  patru  părţi  ale  lumii,  spre  a  propo- 
vedui  evanghelia  păcii  la  toată  zidirea. 

INTUIŢIA. 

REPRODUCEREA. 

APROFUNDAREA.  Despre  ce  am  vorbit  azi?  (Pogorîrea 
Duhului  Sfânt  peste  apostoli).  De  ce  a  trimis  Mântuitorul  pe 
Duhul  Sfânt  peste  ucenicii  Săi?  (Ca  să-i  întărească  şi  lumineze). 
Cum  erau  ei  înainte  de  a  primi  Duh  Sfânt  ?  (Erau  neîndrăsneţi, 
oameni  simplii,  neînvăţaţi).  Din  ce  se  vede  că  în  ei  s’a  produs 
o  mare  schimbare?  (Au  devenit  curajioşi,  ştiau  să  vorbească 
în  limbi  streine,  fără  să  le  fi  învăţat  mai  înainte).  Ce  se  ob¬ 
servă  din  toate  acestea?  (Puterea  Duhului  Sfânt).  La  ce  le  va 
ajuta  această  schimbare?  (La  lăţirea  evangheliei). 

ASOCIEREA.  Unde  am  mai  întâlnit  noi  asemenea  schim¬ 
bări?  (Turnul  Babei).  Ce  s’a  întâmplat  şi  acolo?  (S’au  ame- 

stecat  limbile).  Prin  a  cui  putere  ?  (A  Duhului  Sfânt).  In  Testa¬ 
mentul  Vechiu,  unde  mai  aflăm  vorbindu-se  despre  Duhul  Sfânt? 
(La  facerea  lumii).  Ce  se  spune  acolo?  („Duhul  Domnului  plutea, 
se  purta  pe  deasupra  apelor"...).  Dar  în  alte  locuri?  (La  toţi 
profeţii).  Cum  se  observă  la  profeţi  ajutorul  şi  povăţuirea  Du¬ 
hului  Sfânt?  (Şi  profeţii  erau  oameni  simplii  şi  totuşi  puteau 
anunţa  lucruri  mari  şi  grele  de  înţeles). 

Dar  în  Noul  Testament?  (La  botezul  Domnului,  în  chip 
de  porumb). 

Ce  putem  şti  din  toate  acestea?  (In  Sf.  Treime,  persoana 
care  îusufleţejte  şi  înţelepţeşte  este  Duhul  Sfânt). 

GENERALIZAREA.  CRED:  Şi  întru  Duhul  Sfânt,  Domnul 
de  viaţă  făcătorul,  carele  din  Tatăl  purcede  (pleacă),  celace 
împreună  cu  Tatăl  şi  cu  Fiul  este  închinat  şi  mărit  şi  carele 
a  grăit  prin  proroci. 

APLICAREA.  Ştiţi  voi  când  se  chiamă  ajutorul  Duhului 
Sfânt?  (La  sfinţirea  apei,  maslu,  etc.).  Cum  zice  preotul  atunci  ? 
(„Şi  acum  trimite"...).  Dar  în  cântările  dela  si  liturghie,  unde  se 
vorbeşte  despre  Duhul  Sfânt?  („Pe  Tatăl"...  „împărate  ceresc"). 

Se  cântă  rugăciunea  „împărate  ceresc". 

BOGATUL  NEMILOSTIV  ŞI  LAZAR  CEL  SĂRAC. 

LECŢIE  PENTRU  CL.  IV. 

PREGĂTIREA.  Care  este  lucrul  de  care  nimeni  nu  poate 
scăpa.  (Moartea).  Ce  se  întâmplă  prin  moarte  ?  (Pierderea  vieţii). 
A  cărei  vieţi?  (A  vieţii  pământeşti).  Aşa  dar  mai  este  şi  o 
altă  viaţă.  De  unde  ştiţi  voi  că  viaţa  noastră  nu  se  termină  cu 
coborârea  în  groapă?  (Din  pildele  învăţate:  bogatul  căruia  i-a 
rodit  ţarina  etc.).  Dar  toţi  ajung  dincolo  de  mormânt  în  acelaş 
loc?  (Nu).  Dar?  (Unii  merg  în  raiu,  cei  buni;  alţii  merg  în  iad, 
cei  răi).  Mi-aţi  putea  voi  spune  o  faptă  bună,  care  să  ajute 
omului  în  câştigarea  raiului?  (Rugăciunea,  cinstirea  bisericii, 
ascultarea  de  cei  mai  mari,  sprijinirea  şi  ajutorarea  celor  săraci 
şi  nenorociţi  etc.  Cum  numeşte  lumea  pe  oamenii  cari  ajută  pe 
săraci?  (Milostivi).  Dar  pe  contrarii  lor?  (Nemilostivi).  Ce  ziceţi 
voi  despre  un  om  nemilostiv?  (Că  are  inimă  rea,  că  este  sgârcit, 
că  îşi  va  lua  plata  dincolo  de  mormânt  pentru  faptele  sale). 

ŢINTA.  Tocmai  azi  vă  voi  istorisi  ce  a  spus  Mântuitorul 
nostru  Isus  Hristos  despre  un  om  nemilostiv. 

PREDAREA.  Mântuitorul  Hristos  spune  câ  într’o  ţară,  de¬ 
parte  de  aici,  locuia  un  om  nespus  de  bogat.  Pământurilor  lui 
nu  li  se  cunoşteau  hotarele,  iar  despre  averile  lui  se  vorbeau 
adevărate  minuni.  Nimeni  nu  le  cunoştea  numărul.  Cirezi  de 
vite,  turme  de  oi,  herghelii  de  cai  umpleau,  seara,  curţile  boga¬ 
tului.  Casa  bogatului  era  mai  degrabă  un  palat,  în  care  servi¬ 
tori  iără  număr  alergau  ca  furnicile  la  semnul  cel  mai  mic  al 
stăpânului.  Iar  dacă  e  să  pomenim  despre  îmbrăcăminte,  apoi 
nici  împăratul  ţării  aceleia  nu  purta  haine  atât  de  scumpe  ca 
bogatul  despre  care  e  vorba.  Hainele  erau  făcute  din  cea  mai 
scumpă  stofă  ce  se  găsea  pe  atunci:  din  poriiră  şi  vison.  Viaţa 
şi-o  petrecea  în  chefuri  şi  ospeţe  fără  de  sfârşit,  împreună  cu 
o  ceată  de  prieteni,  tot  ca  el  de  afundaţi  în  averi  şi  destrăbălare. 

Insă  prin  sufletul  şi  prin  mintea  bogatului  niciodată  nu  şi-a 
făcut  drum  măcar  un  gând  bun,  niciodată  nu  s’a  înălţat  din  ele 
un  gând  spre  Dumnezeu.  Nici  o  mulţumire  nu  aducea  Aceluia, 
care  într’o  clipă  i-ar  putea  da  încă  pe  atâta  avere,  sau  i-ar 
putea-o  lua  şi  pe  aceea  ce  o  are.  Sufletul  lui  era  mai  întunecat 
şi  mai  murdar  ca  noroiul  drumurilor.  Adică  pe  cât  de  stră¬ 
lucitor  îi  era  trupul,  pe  atât  de  negru  era  bogatul,  cel  ne¬ 
milostiv,  la  suflet. 

La  casa  bogatului,  pe  treptele  palatului,  zăcea  de  multă 
vreme  un  om  sărac  şi  lipsit  cu  numele  Lazar.  N’avea  casă,  nici 
masă.  Nici  prietenii  nu-1  îmbulzeau.  Singur  pe  lume  şi  sărac 
lipit  pământului.  Vara  şi  iarna  stătea  pe  treptele  palatului,  cerşind 
o  fărâmă  de  milă  şi  o  bucată  de  mălaiu.  Dar  nimeni  nu  se 
îndura  de  el.  O  vorbă  bună  n’auzea  din  gura  nimănui.  O  haină 
cât  de  veche  nu  se  găsea  în  toată  casa  bogatului  pentru  săr¬ 
manul  Lazar.  De  aceea  peste  trupul  acestui  om,  trup  acoperit 
cu  bube  şi  răni,  iarna  sufla  nemilosul  vânt  aducând  fulgi  albi 
şi  reci  de  zăpadă,  iar  vara  se  cobora  arşiţa  dogoritoare  a  soa¬ 
relui  provocându-i  cele  mai  groaznice  dureri.  Deodată  cu  do- 
goreala  soarelui,  printre  răni  pătrundea  şi  praful  ridicat  de  paşii 
servitorilor  şi  durerea  se  ’nteţea. 

Dar,  dragi  copii,  poate  nu  acestea  erau  singurele  dureri, 
cari  munciau  capul  bietului  Lazar.  Ci  foamea  îl  rodea  şi  mai 
adânc.  Din  masa  gustoasă  şi  bogată  ce  o  vedea  în  fiecare  zi, 
bietul  Lazar  nu  se  învrednicea  nici  măcar  de  fărâmiturile  ce 
rămâneau  pe  urma  chefurilor  şi  a  înbuibârii.  Căci  toate  rămă¬ 
şiţele  se  aruncau  la  câni.  Şi  ce  să  vă  mai  spun  copii?  Chiar 

cânii  erau  mult  mai  buni  decât  bogatul  din  istorioara  ce  vă  spun. 
Adeseori  se  gudurau  cu  gingăşie,  şi  lingând  ranele,  alinau  puţin 
durerile  lui  Lazar. 

Cu  toate  astea  nu  s’ar  putea  spune  că,  pe  faţa  săracului, 
trăia  cumva  o  tristeţe  sau  desnădejde.  Nuî  Căci  el  ştia  pe 
Cineva,  care  va  şti  să  răsplătească,  după  dreptate,  tot  necazul 
şi  toată  durerea.  Se  ruga,  în  fiecare  zi,  cu  frângerea  inimii  şi 
cu  credinţa  tare  lui  Dumnezeu,  aşa  că  veşnic  trăia  în  linişte, 
în  nădejde,  sperând  în  dreapta  răsplătire.  In  trupul  său,  cel 
negru  ca  tina  drumului,  era  un  suflet  alb  ca  giulgiul  şi  curat 
ca  apa  de  izvor. 

Totuşi  suferinţele  iui  Lazar  se  înmulţeau  zi  cu  zi  şi  îl  du¬ 
ceau  pe  bietul  om  tot  mai  aproape  de  mormânt.  Nu  trecu  prea 
mult  timp  şi  moartea  îl  şi  culege  de  pe  pământ.  Fu  îngropat 
fără  nici  o  pompă.  La  groapă  i-au  însoţit  doar  oameni  cari 
duceau  pe  umeri  un  cosciug  neîmpodobit.  îngerii  Domnului,  cei 
cari  veghiază  mereu  pe  lângă  fiecare  om,  au  luat  însă  sufletul 
lui  Lazar  şi  l-au  dus  în  sânul  lui  Avram,  adică  în  raiu. 

Bogatul  îl  uitase  pe  Lazar.  Lumea  la  fel.  Cine  să-şi  aducă 
aminte  de  un  om  atât  de  neînsemnat  cum  fusese  Lazar  în  lumea 
aceasta  pământească? 

O,  dar  nimeni  nu  trăieşte  cât  e  lumea!  Sună  ceasul  şi 
pentru  bogat.  Se  adună  ’n  jurul  lui  toţi  prietenii  şi  cunoscuţii 
ca  să-l  mai  vadă  odată  în  clipa  veşnicei  despărţiri.  Muri  şi  el. 
Fu  pus  într’un  sicriu  strălucitor  şi  însoţit  de  oameni  fără  număr, 
fu  dus  la  groapă.  Pe  urmă  s’a  mai  întins  şi  o  masă  mare  şi 
bogată  pentru  toţi  cei  cari  l-au  însoţit  în  drumul  veşniciei. 

Dar  e  curios  lucru  când  ne  gândim  că  în  lumea  cealaltă 
nu  mai  ajunse  tot  bogat,  nici  stăpân  mare  şi  tare,  ci  ajunse  in 
muncile  iadului.  Focul  pârjolitor  şi  chinurile  groaznice  au  în¬ 
ceput  să-l  împresoare.  Din  mijlocul  acestor  groaznice  suferinţe 
îşi  aruncă  odată  ochii  în  sus  şi-l  văzu  pe  Lazar,  vesel,  în  sânul 
lui  Avram.  Atunci  strigă: 

„Părinte  Avrame,  milueşte-mă  şi  trimite  pe  Lazar  să-şi 
ude  degetele  lui  în  apă  şi  să-mi  răcorească  limba,  că  rău  mă 
chinuiesc  în  văpaia  aceasta". 

Atunci  Avram  i-a  răspuns: 

„Fiule,  aduţi  aminte,  că  în  viaţă  te-ai  bucurat  numai  de 
cele  bune  şi  Lazar  a  avut  parte  numai  de  cele  rele;  de  aceea 
el  acum  se  mângâie,  iar  tu  te  chinueşti!  Afară  de  asta,  între 

voi  şi  între  noi  este  o  mare  prăpastie,  ca  să  nu  poată  trece 
nici  unul  dela  noi  la  voi,  nici  dela  voi  la  noi“. 

Atunci  bogatul  zise: 

„Rogu-te  atunci  părinte,  trimite-1  pe  Lazar  la  casa  tatălui 
meu,  că  mai  am  cinci  fraţi,  să  ie  spună  şi  lor  ce  pătimesc  eu 
aici,  ca  să  se  ferească  şi  să  nu  vie  şi  ei  în  acest  loc  de  chin“. 

„Ei  au  acolo  pe  Moise  şi  pe  Proroci ;  să  asculte  de  dânşii 
şi  atunci  nu  vor  păţi  ca  tine",  —  zise  Avram. 

„Nu,  părinte  Avrame,  a  zis  bogatul.  Dacă  va  învia  cineva 
-din  morţi  şi  va  merge  la  dânşii,  atunci  se  vor  pocăi!" 

„Dacă  nu  ascultă  de  Moise  şi  de  proroci,  a  răspuns  Avram, 
apoi  chiar  dacă  ar  învia  cineva  din  morţi,  tot  nu  vor  crede !“ 

(Aici  se  va  face  intuiţia  prin  tablouri  biblice). 

REPRODUCEREA 

APROFUNDAREA.  Intoarceţi-vă  acum  cu  gândul  iar  la 
palatul  bogatului.  Ce  vedeţi  ?  (Bogatul  petrecând  şi  Lazar  stând 
umilit  la  uşa  lui).  Cum  v’am  spus  că  era  sufletul  bogatului? 
(Negru  şi  murdar).  De  ce?  (Pentrucă  nu  şi-l  îngrijia).  La  ce  se 
gândea  el?  (Numai  la  chefuri  şi  averi).  Ce  fel  de  averi  căuta 
să-şi  strângă?  (Averi  pământeşti).  Ce  avere  ar  fi  trebuit  să-şi 
strângă?  (Sufletească,  cerească).  Care  e  mai  de  preţ?  (Cea 
sufletească).  De  ce?  (Pentrucă  numai  aceasta  trece  şi  dincolo 
de  mormânt).  Cum  putea,  totuşi,  acest  bogat  să-şi  câştige  o 
comoară  sufletească  cu  ajutorul  celei  pământeşti?  (Făcând  mi¬ 
lostenie  cu  aceasta).  Cui?  (Oamenilor  săraci  şi  nenorociţi). 
Numai?  (Şi  bisericii).  A  făcut?  (Nu).  Care  era  deci  datorinţa 
sa  de  om,  dar  pe  care  n’a  îndeplinit-o  ?  •  (Să  ajute  pe  săraci). 
Să  scriem:  (se  scrie  pe  tablă  şi  în  caetele  de  clasă  ale  elevilor). 

1.  Din  agoniseala  noastră  să  dăm  milostenie  oamenilor 
săraci  şi  neputincioşi. 

Ce  ne  câştigăm  noi  prin  milostenie  ?  (Comoară  sufletească). 
Cum  i-am  putea  zice,  pentrucă  numai  aceasta  ne  rămâne  pentru 
totdeauna?  (Comoară  veşnică).  Unde  şi  când  ne  putem  câştiga 
o  astfel  de  comoară?  (Aici,  în  lumea  aceasta,  până  când  trăim). 
De  unde  ştim  noi  lucrul  acesta?  (Din  pilda  de  astăzi).  Ce  se 
vede  din  ea?  (Că  bogatul  ar  fi  dorit  acum  mântuirea,  dar  nu 
se  mai  putea).  De  ce?  (Pentrucă  dincolo  de  mormânt  nu  se 
poate  trece  din  raiu  în  iad,  nici  din  iad  în  raiu,  fiind  o  mare 

prăpastie  între  acestea).  Unde  ajunsese  bogatul  după  moarte? 
{In  iad).  De  ce?  (Pentru  faptele  sale  săvârşite  pe  pământ).  Ce 
este,  dar,  iadul  pentru  bogatul  nemilostiv?  (O  dreaptă  răsplată).. 
Să  scriem  şi  această  învăţătură: 

2.  Oamenii  păcătoşi  vor  avea  drept  răsplată  iadul,  ca  şi 
bogatul  nemilostiv.  (Se  scrie  pe  tablă  şi  în  caetele  elevilor). 

Despre  cine  mai  e  vorba  în  istorioara  de  azi?  (Despre 
Lazar).  Ce  ne  spune  despre  viaţa  acestuia  ?  (Şi-o  ducea  în  chi¬ 
nuri  şi  necaz).  Dar  cum  era  el  faţă  cu  Dumnezeu  ?  (Se  ruga 
în  fiecare  zi,  având  o  credinţă  tare).  Ce  şi-a  strâns  el  prin  ru¬ 
găciuni  ?  (Comoară  veşnică).  Unde  a  ajuns  Lazar  după  moarte  ? 
(In  rai).  Cum  îşi  petrecea  viaţa  în  rai,  faţă  cu  viaţa  de  pe  pă¬ 
mânt?  (In  rai  avea  mângâiere  şi  linişte,  iar  pe  pământ  trăia 
în  chinuri).  Oare  toţi  săracii  ajung  în  rai?  (???...  nu  toţi).  Dar? 
(Pot  fi  şi  oameni  săraci,  dar  răi;  ei  nu  ajung  în  rai).  Ce  trebue, 
dar,  să  facă  şi  aceştia  ca  să  ajungă  în  rai?  (Să  fie  buni  şi. 
credincioşi).  Să  scriem: 

3.  Oamenii  săraci  şi  lipsiţi,  cari  se  bucură  pe  pământ 
numai  de  cele  rele,  dincolo  se  vor  bucura  de  cele  bune,  ca  şi 
Lazar,  dacă  au  avut  credinţă  şi  au  fost  cu  sufletul  curat.  (Se 
scrie :  ca  mai  sus). 

ASOCIEREA.  Am  mai  învăţat  noi  la  religie  şi  alte  pilde 
unde  era  vorba  despre  bogaţi?  (...  bogatul  căruia  i-a  rodit  ţa¬ 
rina).  Prin  ce  se  aseamănă  aceşti  doi  bogaţi?  (Amândoi  şi-au 
adunat  numai  comori  pământeşti).  Pentruce  le-au  adunat?  (Ca. 
să  se  desfâteze  cu  ajutorul  lor).  Ce  ar  fi  putut  face  cu  co¬ 
morile  strânse?  (Ar  fi  putut  ajuta  pe  cei  nevoiaşi...  etc.).  Dar 
azi  vor  fi  astfel  de  oameni  pe  pămân?  (Vor  fi  destui).  Care 
este  mijlocul  din  care  cei  bogaţi  ar  putea  şi  ei  ajunge  în  rai? 
(Să  folosească  averea  lor  spre  bine). 

Da,  copii,  aşa  este.  Şi  omul  bogat  se  poate  mândri  dacă, 
ştie  cum  să  se  folosească  de  averea  sa.  Iar  acum  să  scriem 
şi  lucrul  acesta,  frumos,  pe  tablă,  în  caete  şi  în  inimile  noastre  r 

GENERALIZAREA : 

Din  averea,  ce  ţi-a  dat 
Domnul,  ca  un  îndurat. 

Milostenie  să  faci. 

La  toţi  oamenii  săraci. 

Căci  mila  e  răsplătită. 

Ne'ndurarea  pedepsită. 

APLICAREA.  Cum  puteţi  face  milostenie  între  voi?  (Aju- 
Tându-ne  unul  pe  altui,  la  nevoie,  cu  un  creion,  o  gumă  etc.). 
Dar  în  pilda  de  azi  vi  s'a  spus  şi  despre  Moise  şi  proroci: 
Ştiţi  voi  cine  erau  aceşti  proroci?  (Erau  trimişii  lui  Dumnezeu 
pe  pământ).  Azi  nu  are  Dumnezeu  trimişii  Săi  în  lume?  (Da, 
sunt  preoţii).  De  ce  îi  trimite  Dumnezeu?  (Ca  să  propovedu- 
iască  binele  şi  adevărul).  Ce  datorinţă  avem  noi  faţă  de  ei? 
(Să-i  respectăm,  ascultându-le  cuvântul).  Unde  propoveduiesc 
ei  mai  ales  ?  (In  biserică).  Adică  noi  avem  datorinţa  să  mergem 
şi  la  biserică  şi  această  mergere  făcând  parte  din  faptele 
cele  bune. 

Ce  vom  dobândi  dacă  vom  urma  pilda  lui  Lazar  şi  vom 
asculta  mereu  numai  cuvântul  Domnului?  (Comoară  veşnică 
;şi  raiul). 

Faceţi  aşa  şi  veţi  fi  fericiţi. 

PILDA  CELOR  ZECE  FECIOARE  (Matei  25,  l — 13). 

LECŢIE  PENTRU  CL.  V 

PREGĂTIREA.  Vă  aduceţi  aminte  vreo  parabolă  învăţată 
în  anii  trecuţi?  (Samarineanul  milostiv,  Bogatul  nemilostiv  şi 
Lazar  etc.).  Cine  a  spus  pildele  acestea?  (Mântuitorul  nostru 
Isus  Hristos).  De  ce  le  spunea  El?  (Ca  să  înveţe  pe  oameni 
binele,  frumosul,  adevărul  etc.).  De  ce  are  omul  lipsă  de  fapte 
bune?  (Ca  să  câştige  viaţa  fericită  şi  veşnică].  Prin  ce  se  mai 
poate  pregăti  cineva  pentru  viaţa  de  dincolo  ?  (Prin  spovedanii 
sincere,  prin  cuminecătură).  Toţi  oamenii  se  pregătesc?  (Nu). 
De  ce?  (Unii  tot  amână  socotind  că  mai  au  timp  când  vor  fi 
la  bătrâneţe).  Şi  ce  se  poate  întâmpla?  (Sa  moară  nepregătiţi). 
Şi  atunci?  (Atunci  işi  vor  lua  plata  ce  merită;  osânda  veşnică). 
Dar  cei  pregăiiţi?  (Şi  ei  îşi  vor  lua  plata  lor;  viaţa  de  veci). 
Desigur  că  numai  aşa  poate  fi. 

ŢINTA.  Dar  ca  să  vedeţi  şi  mai  bine  acest  lucru,  am  să 
vă  istorisesc  azi  o  pildă,  a  Mântuitorului,  din  care  se  vede  lă¬ 
murit  ce  se  întâmplă  cu  oamenii  pregătiţi  pentru  moarte  şi  cu 
cei  nepregătiţi.  Este  pilda  celor  zece  fecioare. 

PREDAREA.  Undeva  departe,  tare  departe  de  aici,  trăia 
un  mire,  frumos  minune  mare.  Soarele  ceriului  şi  stelele  luci¬ 
toare  nu-1  ajung  nici  pe  departe  în  strălucirea  sa.  Hainele  iui 

erau  ţesute  nutnai  din  raze,  încât  îţi  lua  vederea  privindu-le. 
Mirele  acesta  se  hotăra  să-şi  serbeze  şi  el  nunta.  Alese  o  zi: 
când  fixă  data  nunţii.  Apoi  chemă  la  sine  toţi  slujitorii  şi-i  tri¬ 
mise  cu  poruncă  să  invite  tot  poporul  la  ospăţ.  Căci  mirele  era 
fiu  de  împărat.  Şi  au  plecat  slujbaşii  vestind  în  lungul  şi  în  latul, 
împărăţiei  minunata  invitaţie.  Se  bucurau  oamenii  de  o  aşa 
nepreţuită  cinste,  de  a  îi  chemaţi  la  nunta  unui  mire  aşa  de 
frumos. 

S’au  îmbrăcat  în  haine  de  serbare,  şi-au  luat  merinde  pentru 
drum  şi’n  mână  un  toiag  de  vreme  grea  şi  de’ntâmplâri  nebă¬ 
nuite  şi  au  pornit  din  toate  unghiurile  împărăţiei  ca  să  ajungă 
mai  cu  vreme  la  nemaipomenita  sărbătoare.  Se  temeau  să  nu 
întârzie.  Acolo  îmbulzeală  mare.  Nici  vorbă  să  încapă  toţi  în 
casa  mirelui.  Dar  nici  nu  se  sileau  să  intre,  căci  erau  destul 
de  mulţumiţi  să-i  vadă  măcar  strălucirea  fâră  seamăn  pe  această 
lume. 

Printre  invitaţi  erau  şi  zece  fecioare.  Ele  încă  erau  tare 
frumoase.  Nu  ştiai  la  care  să  priveşti  mai  întâiu.  Erau  îmbră¬ 
cate  în  haine  albe  ca  zăpada  şi  cosiţe  lungi  atârnau  pe  spatele 
fiecăreia  din  ele.  Fecioarele  aveau  în  mâni  cate  o  candelă. 
(Ştiţi  voi  ce  era  aceea  candelă?  Unde  aţi  văzut  candele?  Ce 
formă  pot  avea?  La  ce  folosesc?)  Ele  voiau  să  facă  mare  cinste 
mirelui:  să-l  primească  cu  candelele  aprinse.  Ei,  dar  trebuie  să 
vă  spun,  că  cele  zece  fecioare  semănau  leit  una  cu  alta  numai 
înaîară,  la  exterior,  dar  la  suflet  nu.  Cinci  erau  înţelepte  şi 
cinci  erau  nebune.  Cele  înţelepte  şi-au  umplut  candelele  cu 
untdelemn,  iar  cele  nebune  n’au  luat  nimic  în  candelele  lor.. 
Lumea  a  tot  aşteptat  să  vină  mirele.  Au  aşteptat  şi  cele  zece 
fecioare  ziua  întreagă.  A  venit  seara,  ba  s’a  înoptat  deabinclea 
şi  nu  se  auzea  nici  o  mişcare.  Dela  o  vreme  somnul  se  abătu 
frumuşel  pe  la  genele  fecioarelor,  le  închise  ochii  binişor  şi  le 
adormi  adânc.  Acum  ele  dormeau  fără  grijă.  Pe  la  miezul  nopţii, 
însă,  se  făcu  strigăt  mare.  Se  călca  om  pe  om  îmbulzindu-se 
spre  drumul  care  ducea  la  palatul  mirelui.  —  Ce  se  va  îi  în¬ 
tâmplat?  (Venea  mirele).  Da,  copii,  venea  mirele  cel  mult 
aşteptat  şi  lumea  se  grăbia  sâ-i  iasă  întru  întâmpinare. 

La  zgomotul  acesta  se  treziră  din  somn  şi  cele  zece  fe¬ 
cioare.  îşi  frecară  ochii  ca  să  le  fugă  somnul,  înfrumseţarâ  can¬ 
delele  şi  căutau  să  le  aprindă.  Dar  ce  folos?  Ştiţi,  doar,  că. 
numai  cinci  luaseră  în  candele  untul  de.  lemn  trebuincios  ;  cele 

înţelepte.  In  schimb  cele  nebune  tremurau  acum  de  teama  că 
mirele  sosind  Ie  va  afla  cu  candelele  stinse.  Se  adresară  deci 
celor  înţelepte  zicând: 

—  Dragi  sorioare !  Iată  se  apropie  mirele  şi  noi  nu  avem 
untdelemn  ca  să  aprindem  candelele  noastre.  Daţi-ne  din  untul 
de  lemn  al  vostru,  măcar  cât  de  puţin,  ca  să  nu  fim  de  ocara 
lumii. 

—  De  ce  nu  v’am  da,  —  răspunseră  cele  cinci  fecioare 
înţelepte  —  dar  ne  temem  că,  în  cazul  acesta,  nu  vom  avea 
de-ajuns  ntci  noi,  nici  voi.  De  aceea  alergaţi  în  grabă  la  cei 
ce  vând  şi  cumpăraţi  cât  aveţi  voie. 

Şi  fecioarele  au  făcut  aşa. 

Nu  trecură  decât  câteva  clipe  dela  plecarea  lor  şi  mirele 
sosi.  Intră  în  casa  sa,  întovărăşit  de  oaspeţi  şi  de  cele  cinci 
fecioare  înţelepte,  cari  luminau  cărarea  cu  frumoasele  lor  can¬ 
dele.  Apoi  uşa  se  închise. 

Câteva  momente  mai  târziu,  sosiră  şi  cele  cinci  fecioare 
nebune.  Găsind  uşa  încuiată  ciocniră  odată,  de  două  ori,  dar 
nimic.  Ciocniră  şi  a  treia  oară.  Atunci  se  auzi  un  glas ; 

—  Cine  sunteţi? 

—  Noi  suntem,  Doamne!  Deschide-ne  nouă  uşa  să  intrăm, 
—  ziseră  cele  cinci  fecioare. 

—  Adevăr,  adevăr  grăiesc  vouă:  puteţi  să  vă  întoarceţi, 
căci  nu  vă  cunosc  pe  voi  —  le  răspunse  mirele. 

Uşa  rămase  închisă  şi  ospăţul  începu  fără  cele  cinci  fe¬ 
cioare  nebune. 

REPRODUCEREA. 

APROFUNDAREA.  Despre  ce  s’a  vorbit  în  pilda  aceasta? 
(Despre  un  mire  şi  despre  zece  fecioare).  Ce  se  spune  despre 
acest  mire?  (Că  era  frumos  minune  mare).  Cu  ce  poate  fi  El 
asemănat  în  frumuseţe  aici  pe  pământ?  (Cu  nimic).  Adică  El 
este  mai  presus  de  lume.  Cine  va  fi.  dar,  mirele  din  pilda  isto¬ 
risită  azi?  (Isus  Hristos).  Ce  se  mai  spune  despre  mirele  Isus? 
(Că  a  făcut  o  nuntă  mare,  la  care  a  chemat  toată  lumeaj.  Cine 
sunt  nuntaşii?  (Oamenii  din  lume).  Dar  nunta  ce  va  însemna? 
(Viaţa  de  dincolo,  capătul  vieţii  acesteia  şi  începutul  celei  veş¬ 
nice). 

Cine  vor  fi  cele  zece  fecioare  chemate  la  nuntă?  Ce  vor 
reprezenta  ele?  (Ele  reprezintă  tot  pe  oamenii  pământeni).  Şi 

<inume?  (Cele  cinci  fecioare  înţelepte  reprezintă  pe  credincioşii 
cari  sunt  totdeauna  gata,  pregătiţi  pentru  viaţa  de  dincolo,  iar 
fecioarele  nebune  reprezintă  pe  oamenii  cari  nu  se  ştiu  pregăti). 
Dar  candelele?  (Candelele  sunt  sufletele  oamenilor).  Iar  untde¬ 
lemnul?  (Faptele  bune).  Cum  se  poate  câştiga  acest  untde¬ 
lemn?  (Prin  credinţă,  pregătindu-ne  zi  de  zi).  Unde  putem  afla 
cea  mai  bună  cale  spre  pregătire?  (In  biserică).  De  unde  ştiţi? 
(Din  pilda  de  azi).  Cum  anume  ?  (Fetele  cele  înţelepte  au  trimis 
pe  cele  nebune  să-şi  cumpere  untdelemn  dela  ceice  vând). 
Cine  sunt  aceia?  (Preoţii  şi  biserica).  Au  cumpărat?  (Da).  Şi 
totuşi  n’au  mai  putut  intra  în  casa  mirelui.  De  ce?  (Era  prea 
târziu).  Ce  putem  învăţa  noi  din  păţania  lor?  (Că  faptele  bune, 
pregătirea  pentru  viaţa  viitoare  nu  trebue  să  fie  nici  odată 
amânată  de  pe  o  zi  pe  alta).  Ce  se  întâmplă  cu  cei  nepregă¬ 
tiţi  ?  (Vor  rămânea  neîmpăcaţi  cu  Dumnezeu). 

ASOCIEREA.  Vă  aduceţi  voi  aminte  de  oamenii,  cari  s'au 
trezit  la  sfârşitul  vieţii  lor  fără  nici  o  comoară  sufletească,  fără 
pic  de  untdelemn  în  candele?  (Bogatul  nemilostiv;  Bogatul  că¬ 
ruia  i-a  rodit  ţarina  etc.).  Cu  cine  se  aseamănă  ei?  (Cu  fetele 
cele  nebune).  Cunoaşteţi  şi  oameni  cari  să  se  asamene  cu  fe¬ 
tele  cele  înţelepte?  (Samarineanul  milostiv,  săracul  Lazar,  Iov 
etc.).  De  ce  nu  se  vor  fi  pregătit  şi  cei  dintâi?  (Pentrucă  so¬ 
coteau  că  mai  au  timp).  De  ce  se  vor  fi  pregătit  cei  din  rândul 
al  doilea?  (Ei  ştiau  .că  fiecare  om  ajunge  la  momentul  când 
trebue  să  răspundă  de  faptele  sale).  Dar  cunoşteau  ei  mo¬ 
mentul  acela?  (Nu).  Nu,  copii.  Nici  ei,  nici  noi,  nici  nimeni  nu-1 
cunoaşte.  De  aceea?  (Se  cade  să  fim  totdeauna  gata...). 

GENERALIZAREA.  Fiţi  totdeauna  gata,  pregătiţi,  căci  nu 
cunoaşteţi  sfârşitul  vieţii  voastre. 

APLICAREA.  Voi  vă  pregătiţi?  Cum  vă  pregătiţi?  (—  se 
lasă  elevii  să  spună  felul  în  care  îşi  face  fiecare  datoria  faţă 
de  suflet).  Care  este  cel  mai  de  seamă  mijloc  de  pregătire? 
(Spovedania  şi  cuminecarea).  Voi  când  vă  spovediţi  şi  vă  cu¬ 
minecaţi?  (In  cele  două  posturi  mari).  De  ce  trebue  să  ne  pre¬ 
gătim  toţi?  (Este  o  datorie  creştinească). 

Ce  model  vă  alegeţi  din  pilda  de  azi?  (Fetele  înţelepte). 
Faceţi  ca  ele  şi  vă  veţi  bucura  de  aceeaş  răsplată  dc  care 
s’au  bucurat  acestea. 

NOTĂ.  Lecţiile  prezente  sunt  expuse  conform  Treptelor 
formale  şi  psihologice.  Le-am  expus  intenţionat  astfel,  deşi  în 
practică  nu  se  poate  urmări  totdeauna  firul  acesta.  Spun  acest 
lucru  din  propria-mi  experienţă. 

După  o  istorisire  vie  şi  sugestivă  (Ex.  „Prinderea  şi  ră¬ 
stignirea  lui  Isus“)  copiii  se  văd  cuprinşi  de  o  duioşie  şi  com¬ 
pătimire.  Istorisirea,  urmată  de  aprofundare  etc.,  şterge  această 
atmosferă  şi  o  aduce  în  schimb  pe  acea  rece,  provocată  de 
intelectualism. 

Din  motivul  acesta,  la  unele  lecţii  de  religie  necesitatea 
unei  aprofundări  nu  se  vede,  mai  ales  când  materialul  este  pe 
deplin  asimilat  de  elevi  şi  scopul  a  fost  astfel  ajuns  în  corpul 
lecţiunii. 

Dacă  în  lecţiile  de  faţă  am  procedat  altfel,  apoi  aceasta 
nu  ca  o  dogmatizare  în  procedură,  ci  pentru  a  indica,  mai 
mult,  sistemul  general  de  predare  a  materialului  în  şcoala 
primară. 

D.  CĂLUGĂR. 


(se) 

PENTRU  ÎNVĂŢĂMÂNTUL  RELIGIOS  ÎN 
ŞCOALA  PRIMARĂ. 

CLASA  La. 

Trimestrul  I.  —  Rugăciunea  la  intrarea  în  clasă.1  Rugă¬ 
ciunea  la  ieşirea  din  clasă.  (Un  text  uşor,  care  să  poată  ii 
înţeles  de  copiii  începători).  In  legătură  cu  rugăciunea  se  va 
lămuri  copiilor  că  Dumnezeu  este  tatăl  nostru  al  tuturor.  Pove¬ 
stiri  morale : a  Să  ascultăm  de  părinţi,  de  învăţători.  Cum  să 
ne  purtăm  în  casă,  acasă,  pe  stradă,  cu  fraţii  şi  surorile. 

Trimestrul  11.  —  Rugăciunea  de  dimineaţă  şi  de  seară. 
In  legătură  cu  sărbătoarea  Naşterii  Domnului  se  va  povesti: 
Naşterea  şi  botezul  Mântuitorului.  Colinde  scurte  (numai  cântate). 
Cântece  de  stea. 

Trimestrul  III.  —  In  legătură  cu  sărbătoarea  Floriilor  şi 
Paştilor  se  va  povesti  pe  scurt :  Intrarea  în  Ierusalim ;  Patimille ; 
Moartea  şi  învierea  Mântuitorului;  Tatăl  nostru  (fără  explicaţii). 

CLASA  n-a. 

Trimestrul  1.  —  Rugăciunea  la  intrarea  şi  Ia  ieşirea  din 
şcoală  (cântate  în  cor).  Facerea  lumii  şi  a  omului,  plecând  dela 
cele  ce  vede  şi  pricepe  copilul,  fără  a  se  arăta  timpul  şi  ordinea. 
Neascultarea  celor  dintâi  oameni  cu  urmările  ei.  Adam  şi  Eva. 
Făgăduirca  unui  Mântuitor.  Noe  (Credinţa  lui.  Potopul).  Tumul 
Babiionului  (îngâmfarea  oamenilor.  Aplicarea  la  viaţă  trăită  a 
învăţăturilor  morale,  cu  privire  la  neascultare  şi  îngâmfare. 

Trimestrul  II.  —  Chemarea  lui  Avraam.  (Credinţa  în  Dum¬ 
nezeu  şi  ascultarea).  Iosif.  (Iubirea  de  frate).  Robia  egipteană. 
(Dragostea  de  lege  şi  neam).  Cu  prilejul  sărbătorii  Crăciunului 
se  va  vorbi  despre  Naşterea  lui  Isus.  Copilăria  iui.  Botezul 
lui  Isus. 

Trimestrul  III.  —  Moise ;  copilăria  lui.  Rătăcirea  în  pustie. 
Cele  zece  porunci  cu  aplicările  lor.  In  legătură  cu  sărbătorile 
Paştilor  se  vor  povesti  sau  citi  pe  scurt :  Intrarea  în  Ierusalim. 


1  Cu  acest  prileţ,  copiii  vor  fi  învăţaţi  cum  să  facă  semnul  crucii. 
*  Povestirile  morale  se  recomandă  să  aibă  caracter  religios. 

Despre  patimile,  moartea  şi  învierea  Mântuitorului.  La  înălţare, 
despre  înălţarea  Domnului. 

CLASA  ffl-a. 

Trimestrul  1.  —  Da  vid.  Iov  (Tăria  credinţei  şi  răbdarea 
lui  în  suferinţă).  Proorocul  llie.  Daniil  (Vestirea  Mântuitorului. 
Păstrarea  obiceiurilor  strămoşeşti). 

Trimestrul  II.  —  loan  Botezătorul.  Naşterea  Mântuitorului. 
Isus  în  Templu.  Botezul  Mântuitorului  (Arătarea  sfintei  Treimi). 
Vindecarea  slăbănogului  din  Capernaurn  (Să  avem  credinţă  în 
Dumnezeu).  Vindecarea  slăbănogului  dela  lacul  Vitezda  (Să 
avem  nădejde  în  ajutorul  lui  Dumnezeu).  înmulţirea  pâinilor 
(Dumnezeu  iubeşte  şi  ajută  pe  oameni). 

Trimestrul  III.  —  Pilda  Vameşului  şi  a  Fariseului.  (Mândria 
şi  smerenia).  Alungarea  negustorilor  din  Templu.  (Să  cinstim 
Biserica).  Pilda  semănătorului  (Ascultă  învăţăturile  şi  ţine-le). 
Parabola  cu  împărţirea  talanţilor.  (Datoria  de  a  munci).  Sama- 
rineanul  milostiv.  (Să  iubim  pe  aproapele).  Vindecarea  celor 
10  leproşi  (Recunoştinţă,  binefacere  şi  supunere  la  lege).  Pilda 
judecătorului  nedrept.  (Stăruinţă  în  rugăciune). 

CLASA  IV-a. 

Trimestrul  I.  —  Repeţirea  pe  scurt  a  celor  învăţate  despre 
Isus  Hristos.  Parabola  celor  doi  datornici.  (Iertarea  greşelilor, 
îngăduinţa,  iubirea  aproapelui).  Parabola  cu  oaia  pierdută. 
(Păcatul.  Iubirea  de  Dumnezeu  faţă  de  cei  păcătoşi).  Parabola 
fiului  risipitor.  (Pocăinţa.  Iubirea  dintre  părinţi  şi  copii).  Parabola 
bogatului  căruia  i-a  rodit  ţarina.  (Lăcomia).  Parabola  bogatului 
nemilostiv  şi  Lazar.  (Lipsa  de  milă).  Banul  de  dajdie.  (Datoriile 
către  Patrie). 

Trimestrul  II.  —  Parabola  neghinei.  (Dumnezeu  este 
îndelung  răbdător).  Intrarea  lui  Isus  în  Ierusalim.  (Floriile). 
Parabola  smochinului  fără  rod.  (Datoria  de  a  fi  folositor).  Cina 
cea  de  taină.  (Sfânta  împărtăşire).  Isus  în  grădina  Ghetsimani, 
(Supunerea  lui  Isus  la  voinţa  Tatălui).  Trădarea  lui  Iuda  şi 
lăcomia  lui.  Patimile  şi  moartea  Mântuitorului. 

Trimestrul  III.  —  învierea.  Arătările  Mântuitorului  după 
înviere.  (Mironosiţelor  şi  Apostolilor.  Puterea  dată  Apostolilor 
de  a  ierta  păcatele).  înălţarea  Ia  cer.  Pogorîrea  Duhului  Sfânt. 
Rugăciunea  „împărate  ceresc".  întemeierea  Bisericii  creştine. 
Simbolul  credinţei  cu  scurte  explicări.  Cele  7  taine  şi  expli¬ 
carea  lor. 

CLASA  V-a. 

Venirea  Mântuitorului.  (Repeţirea  celor  învăţate  cu  privire 
la  naşterea,  copilăria  şi  botezul  Mântuitorului).  Isus  ca  învăţător: 

Alegerea  apostolilor.  Predica  de  pe  munte.  (Fericirile.  Explicarea 
lor.  Mat.  5).  Deosebirile  între  legea  veche  şi  legea  nouă  a  lui 
Hristos.  (Mat.  5  v.  17—48).  Despre  milostenie  şi  post.  (Mat.  6 
v.  1 — 7  şi  v.  16 — 19).  Despre  rugăciune.  (Mat.  6  v.  8 — 16). 
Bunătatea  şi  sinceritatea  inimei  (Mat.  7  v.  1 — 6).  Pilda  smo¬ 
chinului  neroditor  (Lc.  13  v.  6 — 9).  Pilda  pomului  bun  şi  rau 
(Mat.  7  v.  16—20).  (Gândul  cu  care  faci  o  faptă).  Pilda  celor 
10  fecioare  (Mat.  25  v.  1  -  13). 

CLASA  Vi-a. 

Pogorîrea  Duhului  Sfânt  peste  Apostoli.  Predica  Aposto¬ 
lului  Petru  (Convertirea  celor  3000  de  oameni).  Ce  este  Biserica? 
Apostolul  Pavel.  (Convertirea  şi  călătoriile  lui).  Prigonirile  cre¬ 
ştinilor  din  partea  iudeilor  şi  păgânilor.  (Sî.  Ştefan,  Sf.  Apost. 
Petru  şi  Pavel).  Martirii  (Sf.  Gheorghe).  Constantin  cel  Mare. 
(Libertatea  cultului).  Sinoadele  (Ereziile.  Stabilirea  Simbolului 
Credinţei).  Icoanele.  (Cinstirea  lor).  Organizarea  Bisericii  (Episcopi, 
Preoţi,  Diaconi,  Sărbătorile).  Învăţătorii  mari  ai  Bisericii  (Vasile, 
Grigore  şi  Ioan).  Sf.  Scriptură  şi  Tradiţia. 

CLASA  VII- a. 

Desbinarea  Bisericii.  (Ortodocşi,  Catolici).  Reforma  în 
Biserica  catolică.  (Luteranism,  calvinism).  Creştinarea  poporului 
român.  Intemeerea  Mitropoliilor  şi  Episcopiilor.  Mănăstirile).  Legă¬ 
turile  Bisericii  din  Transilvania  cu  Biserica  din  Principate.  încer¬ 
cările  romano-catolicilor  şi  calvinilor  de  a  converti  pe  ortodocşi. 
Viaţa  şi  activitatea  Mitropoliţilor  români:  Varlam,  Dosoîteiu, 
Veniamin  Costache,  Şaguna.  Starea  Bisericii  după  unirea  tuturor 
Românilor.  Poruncile  Bisericii.  Explicarea  serviciului  divin.  Li¬ 
turghiile  şi  sărbătorile. 

* 

NOTĂ.  Spre  orientarea  clerului  nostru  chemat  să  catehi- 
zeze  de  aci  înainte  în  şcoala  primară,  publicăm  programa  ana¬ 
litică  pentru  Religie,  în  vigoare  încă  până  la  alte  dispoziţii. 

Această  programă  este  alcătuită  având  în  vedere  două 
ore  săptămânale  de  Religie  pentru  fiecare  clasă  (divizie).  Ma¬ 
teria  de  învăţământ  prevăzută  de  programa  analitică  se  găseşte 
în  cărţile  de  citire  pentru  cursul  primar;  cântările  în  cartea 
de  muzică. 

întrucât  nu  fiecare  preot  va  avea  acelaş  număr  de  clase, 
evident  nu  fiecare  va  putea  epuisa  întreaga  materie  de  învă¬ 
ţământ.  Colaborarea  prietenească  şi  creştinească  a  învăţă¬ 
torului  însă,  nu  ne  îndoim,  o  să-i  uşureze  greutăţile  iniţiale.  Şi 
lucrul  Domnului  va  merge  înainte.  REDACŢIA. 

1932.  160  pag.’ 

Astăzi,  când  lupta  între  concepţiile  sociale,  în  primul  rând 
pe  chestiunea  proprietăţii,  e  mai  acerbă  ca  oricând,  lucrarea 
aceasta  a  dlui  Dr.  Gh.  Săndulescu,  prezentată  la  început  ca 
teză  de  doctorat  la  Facultatea  de  teologie  din  Cernăuţi,  e  de 
tot  binevenită.  Valoarea  lucrării  nu  stă  însă  numai  în  actuali¬ 
tatea  ei,  ci  şi  în  temeinicia  şi  detaliul  demonstraţiei,  precum  şi 
în  limpezimea  în  care  e  scos  treptat  Ia  iveală  punctul  de  ve¬ 
dere  creştin  privitor  ia  proprietate,  în  opoziţie  cu  doctrina  libe- 
ralo-capitalistă  şi  socialisto-comunistă. 

Creştinismul  admite  o  proprietate  particulară,  aceasta  în 
opoziţie  cu  socialismul,  însă  dreptul  de  proprietate  nu  e  un 
drept  absolut,  cum  afirmă  liberalismul,  ci  un  drept  de  admini¬ 
strare  a  unor  bunuri  cari  sunt  ale  lui  Dumnezeu.  De  aci 
urmează  că  acest  drept  „este  supus  unor  anumite  obligaţiuni... 
care  rezultă  din  raportul  omului  administrator  faţă  de  Dum¬ 
nezeu"...  mai  bine  zis  unor  „restricţiuni  si  datorii  morale" 
(101  —  102). 

Lucrarea  mai  are  avantajul  că  a  concentrat  tot  ce  se  spune 
în  T.  N.  despre  proprietate.  Pentru  aceste  motive  o  recomandam 
călduros  tuturor.  D.  s. 

* 

Lic.  R.  Kraemer:  DIE  BIBLISCHE  URGESCHICHTE,  Wer~ 
nigerode  (Prusia)  1931,  pagini  335. 

Dintre  cărţile  Vechiului  Testament  cartea  care  a  fost  mai 
mult  ispitită  de  tâlcuitorii  Bibliei,  este  cartea  Facerii.  Aceasta 
pentru  motivul,  că  în  cuprinsul  ei  se  pune  bază  revelaţiunii 
dumnezeeşti,  prin  care  se  alege  un  popor  pentru  a  se  mijloci 
prin  el  mântuirea  neamului  omenesc.  Cartea  Facerii  prezintă 
o  valoare  excepţională  atât  din  punct  de  vedere  istoric  şi 
teologic,  cât  şi  din  punct  de  vedere  edificător,  de  aceea  deşi  s’a 
scris  mult,  totuşi  chestiunile  ce  se  pun  în  cadrul  acestei  cărţi 
rămân  întotdeauna  actuale.  In  tratatul  cu  titlul  de  mai  sus 
preotul  Kraemer  comentează  primele  unsprezece  capitole  din 
Facere.  Autorul  pleacă  dela  textul  original,  traduce,  explică  şi, 

dă  apoi  din  nou  textul,  periîrazat  pe  baza  sensului.  Studiul  are 
în  vedere  două  categorii  de  cititori :  a)  pe  teologi,  pentru  cari 
se  face  uz  de  amănunte,  şi  b)  pe  laicii  intelectuali  în  vederea 
cărora  textul  original  ebraic  este  transcris  cu  litere  latine. 
Autorul  este  un  scriitor  însufleţit  de  caracterul  supranatural  al 
Scripturii,  dovadă  este  felul  fericit  cum  rezolvă  ei  locurile  de 
caracter  mesianic  şi  dogmatic:  Fac.  III,  15  (Gottliche  Strafpe- 
dagogik  und  Ihre  Zeichen  în  der  Geschichte  pag.  126);  Fac. 
IX,  25,  26.  (Volker  und  Volker  pag.  274);  Fac.  I,  26.  (Die 
Personlichkeit  des  Menschen). 

Autorui  dă  lucrării  o  valoare  critică,  prin  faptul  că  ţine 
seamă  de  cele  mai  inerente  noţiuni  ale  ştiinţei;  iar  cuvântul 
lui  Dumnezeu  îl  învestmintează  într’un  graiu  uşor  de  înţeles  şi 
reuşeşte  astfel  să  câştige  pentru  scopul  urmărit  pe  cititorii  scri¬ 
sului  său.  Prof.  N.  NEAGA. 

* 

Dr.  Grigorie  Gii.  Comşa,  episcopul  Aradului:  VENIŢI  LA 
MAICA  NEAMULUI  (Biblioteca  creştinului  ortodox,  Nr.  93 — 94). 
Arad,  Tipografia  diecezană,  1932.  Pag.  58  (format  mic).  Lei  4. 

Preocupat  vecinie  de  mântuirea  sufletelor  ce  i  s’au  încre¬ 
dinţat  spre  păstorire,  P.  S.  Episcop  Grigorie  al  Aradului  îşi 
continuă  strădalnica  sa  activitate  misionară  prin  cuvântul  scris. 
Noua  broşură  dă  pe  faţă  ereziile  dogmatice  ale  sectei  babtiste, 
denunţă  mijloacele  cu  cari  falşii  apostoli  momesc  sufletele  nepri¬ 
cepute  pe  căi  rătăcite,  precum  şi  originea  dubioasă  a  banilor 
pe  cari  aceşti  „apostoli"  îi  pun  în  slujba  propagandei  lor  păgu¬ 
bitoare  pentru  Biserică  şi  stat  deopotrivă. 

Ei  sunt  arătaţi  în  adevărata  lor  lumină,  de  simbriaşi  ai 
străinilor  şi  îndeosebi  ai  comunismului.  De  altfel  acest  adevăr 
a  început  să  intre  şi  în  conştiinţa  sufletelor  năimite,  cari  se 
întorc  rând  pe  rând  Ia  matca  credinţei  strămoşeşti,  fapt  care 
umple  de  bucurie  îndeosebi  inima  grijnicului  arhipăstor. 

Broşura  se  încheie  cu  un  călduros  apel  adresat  de  arhie¬ 
reul  autor  poporului  rătăcit,  de  a  se  reîntoarce  la  sinul  totdeauna 
primitor  al  Maicii  neamului,  care  este  Biserica  ortodoxă. 

N.  C. 

NOTE  ŞI  INFORMAŢII. 

POTRIVIT  făgăduinţei  ce-am  făcut  încă  în  vară,  acest 
număr  al  revistei  îl  consacrăm  aproape  integral  problemei  învă¬ 
ţământului  religios  în  şcoala  primară. 

In  fruntea  revistei  noastre  cititorii  vor  găsi  preţioasele 
îndrumări  metodologice  ale  părintelui  Dr.  N.  Terchilă,  profesor 
la  Academia  teologică  „Andreianâ“.  Aceste  îndrumări  sunt 
realizate  practic  în  lecţiile  model  alcătuite  de  colaboratorul 
nostru  D.  Călugăr,  cari  încă  vor  lumina  —  suntem  convinşi  — 
cărările  cateheţilor  noştri  chemaţi  să  înveţe  şi  să  crească  micile 
odrasle  ale  neamului  în  duhul  Evangheliei  lui  Hristos,  în  duhul 
înţeleptelor  tradiţii  ortodoxe. 

Pentru  a  întregi  îndreptarul  catehetic  din  acest  număr  al 
„Revistei  Teologice1"  publicăm  şi  programa  analitică,  in  vigoare 
până  la  alte  dispoziţii  ale  Sf.  Sinod,  autoritatea  care  e  chemată 
să  conducă  şi  să  supraveghieze  de-aci  nainte  educaţia  religi¬ 
oasă  în  şcoalele  neamului  nostru. 

Bunul  Dumnezeu  să  încununeze  cu  izbândă  strădania 
apostolilor  cari  ies  la  propoveduire  în  mijlocul  sufletelor  nevi¬ 
novate. 

* 

SE  ştie  că  —  din  pricini  prea  puţin  creştineşti  —  arhi¬ 
episcopul  catolic  din  Praga,  Kardatsch,  a  fost  silit  de  către  nun¬ 
ţiul  papal  să  demisioneze  din  înalta  sa  demnitate.  După  cum 
era  şi  firesc,  în  jurul  acestui  caz  s’au  iscat  discuţii  aprinse  cari 
au  străbătut  şi  în  presă.  Intre  alţi  apărători  ai  ierarhului  demi¬ 
sionat  a  fost  şi  profesorul  de  teologie  D.  Sanda  dela  univer¬ 
sitatea  din  Praga.  Pentru  care  pricină  el  a  fost  suspendat,  inter- 
zicându-i-se  dreptul  de  a  mai  ţine  cursuri.  A  fost  întrebat  apoi, 
dacă-şi  retractează,  public,  articolele  scrise  şi  dacă  renunţă  la 
catedră.  Profesorul  D.  Sanda  a  răspuns  negativ,  contestând 
nunţiului  papal  dreptul  de  a  se  amesteca  în  afacerile  interne 
ale  bisericii  catolice  din  Cehoslovacia.  Acest  răspuns  i-a  atras 
interdicţia  de  a  mai  intra  în  localul  facultăţii  teologice.  Pentru 
cazul  călcării  acestei  dispoziţii,  era  pusă  în  vedere  profeso¬ 
rului  excomunicarea ;  iar  studenţii  au  fost  îndrumaţi  să  se  adune 
în  capelă  şi  să  se  roage  pentru  întoarcerea  rătăcitului. 

Nu  mult  după  acestea,  la  propunerea  profesorului  de  drept 
internaţional  Hodza,  întreg  senatul  universităţii  din  Praga  s’a 

declarat  de  partea  împricinatului  proîesor  D.  Sanda,  condam¬ 
nând  procedura  nunţiului  papal. 

* 

FACULTATEA  de  teologie  din  Paris  trece  printr’o  acuta 
criză  financiară.  Această  criză  şi-a  ajuns,  după  cât  se  pare, 
apogeul,  întrucât  instituţia  de  înaltă  cultură  creştinească  a 
lansat  de  curând  un  apel  cerând  ajutorul  publicului. 

* 

INCONTESTABIL  că  valul  de  laicizare  a  învăţământului 
în  apus  a  slăbit  simţitor  şi  tot  mai  mult  creşte  numărul  băr¬ 
baţilor  de  stat,  convinşi  de  necesitatea  religiei  în  şcoală  şi  de 
folosul  neasemănat  pe  care-1  aduce  învăţătura  lui  Hristos  vieţii 
particulare  şi  obşteşti  deopotrivă. 

In  această  privinţă  circulara  din  28  Iulie  1932  a  mini¬ 
strului  de  interne  al  Reichului  von  Gayl  este  din  cale  afară  de 
elocventă.  Iată  un  fragment  din  această  circulară  trimisă  tu¬ 
turor  guvernelor  provinciale  germane:  „Educaţia  patriotică  şi 
cetăţenească  se  hrăneşte  din  puterea  adevărurilor  creştine.  De 
aceea  datoria  mea  deosebită  va  fi  totdeauna  să  asigur  şi  să 
apăr  dreptul  şi  libera  desvoltare  a  şcoalei  creştine  şi  temeiul 
creştin  al  oricărei  educaţii  “. 

* 

ÎN  revista  „Stiminen  der  Zeit“  iezuitul  Max  Pribilla  îl  ca¬ 
racterizează  pe  de  curând  decedatul  arhiepiscop  de  Upsala 
(Svedia)  Nathan  Soderblom,  ca  o  personalitate  de  cele  mai  mari 
proporţii.  Iscusitul  redactor  al  revistei  din  Freiburg  in  Br.  laudă 
mişcarea  ecumenică  iniţiată  şi  condusă  cu  atâta  vigoare  de  ar¬ 
hiepiscopul  care  trecea  drept  „papa"  protestanţilor,  exprimân- 
du-şi  regretul  că  biserica  romano-catolică  stă  la  o  parte  de 
această  mişcare  şi  în  raport  cu  numărul  mare  al  credincioşilor 
săi  nu  exercită  în  această  privinţă  decât  o  influinţă  „ruşinos 

de  neînsemnată".  N.  C. 

* 

EVREI  cari  se  căesc :  Foaia  creştină  de  îndrumare  reli¬ 
gioasă  şi  morală  „Calea  vieţii"  aduce  ştirea  privitoare  la  căinţa 
unor  Evrei.  Mai  mulţi  Evrei  din  America  au  propus  să  se  strângă, 
în  timpul  cel  mai  apropiat  posibil,  un  număr  cât  mai  mare  de 
rabini  la  Ierusalim  ca  să  revizuiască  şi  să  discute  din  nou  sen¬ 
tinţa  dată  împotriva  lui  Isus  Hristos  acum  1932  de  ani.  E  timpul 
să  se  şteargă  de  pe  conştiinţa  poporului  evreu  pata  omorârii 
lui  Isus  Hristos,  iar  Evreii  înfrăţindu-se  cu  toate  popoarele  cre¬ 
ştine  să  adoare,  spune  evreul  Albin  Valabregue,  pe  unul  şi 
acelaş  Dumnezeu.  N.  N. 

